Lelaki Ini Kongsikan Mengapa ‘Gig Economy’ Perlu Dimanfaat Para Graduan

Rasanya sejak negara dilanda pandemik COVID-19 dan bermulanya Perintah Kawalan Pergerakan (PKP), ramai yang memilih untuk menjadi runner akibat kehilangan pekerjaan tetap. Tugasan runner, food delivery dan sewaktu dengannya merupakan jenis pekerjaan yang mengaplikasikan konsep gig economy.

Gig economy merupakan satu konsep dimana para pekerja bekerja secara persendirian melakukan beberapa tugasan dalam satu satu masa secara separuh masa mahupun freelance serta mengaplikasikan platform digital sebagai medium untuk mencari pendapatan sama ada pendapatan sampingan atau pendapatan tetap.

FoodPanda, Grab dan Gojek antara syarikat yang mengaplikasikan konsep gig economy dalam menyediakan peluang pekerjaan kepada masyarakat terutama buat anak muda. Untuk pengetahuan, gig economy bukan bekerja hanya sekadar runner. Terdapat banyak lagi peluang pekerjaan yang menggunakan konsep gig economy yang wujud pada hari ini.

Apabila bercakap berkenaan gig economy kita tidak boleh lari daripada satu lagi bentuk ekonomi baru iaitu sharing economy atau ekonomi perkongsian. Dalam sharing economy, ada tiga perkara yang biasanya digunakan untuk menjana pendapatan iaitu space contohnya menyewa bilik kosong di AirBnB, stuff seperti menggunakan kereta untuk menjalankan servis Grab dan juga skill seperti menjadi freelance graphic designer dan juga freelance translator.

Kalau kita teliti ketiga perkara berikut iaitu space, stuff dan skill, tidak semua orang ada bilik kosong yang boleh disewakan di AirBnB dan tidak semua orang ada kereta untuk buat Grab. Begitu juga dengan tidak semua orang ada motorsikal untuk menjalankan servis FoodPanda.

Walau bagaimanapun, saya yakin hampir semua orang ada skil atau kemahiran yang mereka boleh gunakan untuk menjana pendapatan, terutama para graduan universiti yang menghabiskan tiga ke empat tahun di Universiti mempelajari pelbagai ilmu dan kemahiran.

Pada masa kini, 35% pekerja atau tenaga kerja di Amerika Syarikat adalah dikalangan freelancer dan dianggarkan lebih daripada 50% pekerja di Amerika Syarikat akan menjadi freelancer menjelang 2027. Ini statistik yang saya ambil sebelum berlakunya COVID-19 & lockdown. Kemungkinan besar peratusan sekarang melebihi apa saya yang kongsikan diatas.

Sejak tahun 2016, MDEC melalui inisiatif eRezeki telah menjalankan program iaitu eRezeki High Income yang kini dikenali sebagai Global Online Workforce (GLOW). Program ini dilahirkan bertujuan untuk melahirkan tenaga kerja mahir berkonsepkan freelancer melalui platform digital seperti Freelancer, Upwork dan Workana.

Ia juga bertujuaan untuk membantu masyarakat menjadikan freelancing sebagai pendapatan sampingan dan seterusnya menjadi alternative employement apabila sudah mula mendapat mulai mencapai pendapatan yang stabil. Anda boleh ketahui lebih lanjut dengan layari laman web GLOWMalaysia.

Boleh rujuk gambar dibawah sebagai contoh. Seorang pelajar tahun akhir di UiTM Machang yang telah mengikuti program GLOW, telah berjaya memperolehi pendapatan tambahan sebanyak $200 atau RM853.60 dengan membuatkan tugasan mencipta logo di platform Freelancer.

Ini bukanlah pendapatan pekerja tetap atau part time tetapi lebih kepada freelance yang menggunakan konsep Gig Economy yang sama seperti rider FoodPanda. Untuk makluman anda, pelajar ini merupakan pelajar jurusan perniagaan bukan course graphic design.

Jika kita hendak bandingkan gaji seorang fresh graduate jurusan graphic designer contohnya di Terengganu, gaji bulanan yang bakal mereka dapat biasanya diantara RM1,200 ke RM1,500 sebulan dengan melakukan pelbagai kerja graphic design dalam masa sebulan.

Jika pendapatan satu projek freelance graphic designer boleh mencapai gaji sebulan fulltime graphic design, tidak hairanlah ramai dikalangan top graduate di Amerika Syarikat dan Britain memilih untuk menjadi seorang freelancer daripada pekerja di sebuah syarikat.

Bermula dengan menjadi seorang freelance graphic design, jika boleh mendapat tugasan yang konsisten, freelancing yang mana bermula sebagai satu bentuk pendapatan sampingan boleh diketengahkan kepada sebuah pekerjaan yang serius.

Tepuk dada tanya selera. Mahu atau tidak, gig cconomy, sharing economy, freelance economy atau seumpama dengannya telah menjadi konsep ekonomi pada zaman sekarang. Disaat ekonomi yang tidak menentu, satu solusi perlu diambil bagi meningkatkan kembali ekonomi masyarakat terutama golongan anak muda.

Terima kasih kepada kerajaan diatas pengumuman peruntukan bagi program Global Online Workforce. Semoga selepas ini program GLOW dapat memberi manfaat kepada lebih ramai orang.

Tular pada bulan April lalu apabila seorang designer tekad berhenti kerja untuk memilih menjadi petani di kampung. Ketahui juga tip berguna buat online seller yang mahu tampil berbeza di media sosial.

Nekad Berhenti Kerja ‘Designer’, Gadis Ini Kini Gembira Jadi Petani Di Kampung

Tip Berguna Buat ‘Online Seller’ Tampil Berbeza Di Media Sosial


Kepercayaan Karut Terhadap Amalan ‘Mandi Bunga’ Dalam Masyarakat Melayu

Seperti yang kita tahu, amalan mandi bunga di kalangan masyarakat Melayu bukanlah perkara baru. Ini merupakan amalam turun-temurun yang telah diwarisi sejak dahulu lagi dan masih diamalkan hingga ke hari ini. Menurut kepercayaan sesetengah masyarakat Melayu, ritual mandi bunga ini dilakukan untuk pelbagai tujuan. Di antaranya adalah seperti mempercepatkan jodoh, membuang sial, mengubat penyakit-penyakit mistik, menaikkan seri wajah dan banyak lagi.

Dalam amalan tradisi mandi bunga di kalangan masyarakat Melayu, kebiasannya ia akan dimulai dengan bacaan jampi atau mentera-mentera yang disulami doa-doa tertentu. Mungkin kerana terdapatnya bacaan doa yang terselit membuatkan amalan mandi bunga ini diterima oleh segelintir Masyarakat Melayu dan beranggapan perbuataan ini tidak mengandungi unsur tahyul atau lebih tepat kerpercayaan karut.

Paling popular, ritual ini selalunya memerlukan 7 jenis bunga yang berlainan. Seterusnya khidmat bomoh, pawang atau bidan akan digunakan bagi menjalankan upacara ini. Jadi, benarkah amalan mandi bunga ini berkesan untuk memulihkan semangat atau mampu mempercepatkan jodoh dan lain-lain?

Beranggapan amalan mandi bunga mampu mempercepatkan jodoh, membuang sial dan lain-lain ini merupakan kepercayaan serong yang tak patut dipegang. Jika ya, ia sama sahaja seperti kepercayaan pengikut agama Hindu yang mempercayai bahawa amalan mandi bunga ini adalah satu amalan yang bersifat kerohanian. Dalam kepercayaan agama Hindu, mandi bunga ini merupakan ritual tahunan yang dilakukan dalam satu upacara keagamaan yang dipanggil ‘Karthika Brahmotsavam‘ dan biasanya dilakukan pada petang hari jumaat.

Meskipun pada hari ini masih terdapat segelintir masyarakat Melayu yang berpegang bahawa amalan mandi bunga ini boleh diguna pakai sebagai satu ikhtiar untuk mempercepatkan jodoh atau membuang sial, namun ianya masih tidak boleh dibuktikan secara fizikal.

Dalam masa yang sama, khasiat dan kebaikan yang ada pada bunga tidak boleh dinafikan. Bunga merupakan tumbuhan alam semula jadi yang mempunyai pelbagai Manfaat dan telah diakui dari sudut sains. Menurut pakar motivasi Dato Dr Fadzilah Kamsah, mandi bunga mampu menaikkan seri wajah kerana badan manusia itu kembali segar selepas mandi bunga. Ini kerana khasiat yang terdapat di dalam bunga tersebut meresap ke dalam badan.

Dilihat dari sudut psikologi, apabila seseorang berada di dalam keadaan murung atau kurang bertenaga, ia boleh mengganggu emosi. Salah satu jalan terbaik adalah dengan mengembalikan semula kesegaran tubuh badan supaya bertenaga semula. Badan yang segar dan bertenaga membantu untuk dapatkan mood yang baik dan kekal positif. Jelas di situ, mandi bunga untuk tujuan mengembalikan kesegaran tubuh badan memang terbukti.

Konklusinya, mempercayai bahawa mandi bunga mampu membantu mempercepatkan jodoh, membuang sial, buang saka atau lain-lain kepercayaan yang bertentangan dengan akal adalah satu pendapat yang jauh terpesong dan tidak patut dipercayai. Namun, jika mandi bunga bertujuan untuk menyegarkan kembali tubuh badan boleh diterima dan logik. Buktinya, banyak spa-spa kecantikan yang menggunakan kaedah ini.

Buat pengetahuan anda, mandi bunga ini bukan sahaja popular di kalangan masyarakat di Asia sahaja, konsep ini turut di amalkan oleh orang barat yang  dipanggil aromaterapi. Dalam kajian moden, aromaterapi tidak memberi sebarang perubahan fizikal, kecuali bagi menambah keyakinan diri iaitu ‘self esteem’. Ia bertujuan menambah keyakinan seseorang, dengan itu akan lebih yakin untuk melalui sebarang cabaran dari melalui ujian sehingga untuk bergaul dengan lebih mesra. Tidak lebih daripada itu.


Kepetahan Kanak-Kanak Ini Bercakap Menjadikan Dia Usahawan Termuda Detroits

Asia Newson adalah co-founder dan CEO sebuah syarikat yang dibangunkan bersama kedua ibubapanya, iaitu Super Business Girl. Dia hanya menjual lilin buatan sendiri kepada orang ramai. Sesetengah orang menganggap ia adalah scam kerana menjual lilin berharga $2 dengan tawaran harga $20. Tetapi jika melihat sisi lain, Asia menjual nilai disebalik lilin tersebut iaitu memberi makanan dan pakaian kepada kanak-kanak yang memerlukan di Detroits.

Video kepetahan Asia Newson semasa menjadi jurujual lilin buatan sendiri di jalanan menjadi viral kerana kata-kata dan personalitinya membuatkan orang mudah membeli barangan darinya meskipun harga lebih tinggi dari biasa. Dia hebat dan boleh beat jurujual dewasa. Dia memulakan aktiviti bisnes ini sejak berumur 4 tahun lagi.

Saksikan usahawan termuda Detroit di sini:

Kongsikan artikel ini dengan family & friends anda dan LIKE Facebook The Vocket di sini.


Kepingan Kapal Ditemui, KRI-Nanggala 402 Disahkan Tenggelam Pada Kedalaman 850 Meter

Mulai hilang dari radar sejak 21 April lalu, kapal selam dari Indonesia ini nampaknya telah menjadi perhatian dunia selepas tidak menerima sebarang signal daripada pihak kapal.

Kehilangan kapal ini secara tidak langsung turut mendorong beberapa negara seperti Malaysia, Australia dan Amerika Syarikat bergabung tenaga dalam mencari kapal selam yang dinamakan sebagai KRI-Nanggala 402 ini. Lebih membuatkan orang ramai risau, kapal KRI-Nanggala ini dilaporkan cuma mempunyai bekalan oksigen setakat hari ini sahaja.

Terbaharu, menerusi laporan daripada Times Indonesia, Panglima Tentera Negara Indonesia Marsekal Hadi Tjahjanto mengesahkan KRI-Nanggala 402 disahkan tenggelam. Terdapatnya tumpahan minyak dan serpihan kepingan antara yang menjadi bukti kukuh tenggelamnya kapal KRI-Nanggala 402.

Kepingan Ditemukan, Panglima TNI: Bukti Autentik KRI Nanggala 402 Tenggelam: Kapal selam TNI Angkatan Laut (AL) KRI Nanggala-402 mengalami blackout dan hilang Rabu (21/4/2021) dini hari. Panglima TNI… https://t.co/tSbs4WLZL9 #beritabaik #timesindonesia #ketahananinformasi

— TIMES INDONESIA (@timescoid) April 24, 2021

Belum ditemukan korban atau barang-barang yang menjadi milik awak KRI-Nanggala (402). Sehingga, jumlah survivor masih belum dapat dipastikan, untuk SAR dan evakuasi masih diusahakan

— Lembaga KERIS (@LembagaKERIS) April 24, 2021

Kapal selam ini dilaporkan berada pada paras 850 meter dalam laut di mana status individu yang berada dalam kapal masih belum dapat disahkan. Usaha untuk menaikkan semula kapal selam KRI-Nanggala 402 ini masih lagi diusahakan.

Untuk pengetahuan, kapal selam buatan Jerman berusia 42 tahun ini mulai terputus hubungan pada 4.25 pagi Rabu sejak memaklumkan keizinan untuk menyelam dan sejak daripada itu tiada lagi perkhabaran diterima daripada pihak kapal.

Didoakan semoga urusan pencarian kapal selam KRI-Nanggala 402 serta 53 anak kapal dipermudahkan dalam waktu yang getir ini.

Ketahui lebih lanjut mengenai kronologi kes kapal selam KRI-Nanggala 402 yang membawa 53 nyawa dengan klik pautan di bawah.

Apa Yang Anda Perlu Tahu Mengenai Kehilangan Kapal Selam Indonesia Yang Membawa 53 Nyawa

Hilang Lebih 72 Jam Di Lautan, Bekalan Oksigen KRI Nanggala-402 Dilaporkan Habis Hari Ini


Keprihatinan Lelaki Ini Bantu Selamatkan Remaja OKU Daripada Terus Didera Ibu Kandung

Bercakap tentang kes penderaan, pasti anda banyak mendengar kes penderaan yang berlaku kepada warga emas, kanak-kanak dan lain-lain. Malah, kes-kes begini sering berlaku seperti tiada titik noktah.

Baru-baru ini, seorang pengguna Twitter Jurais telah berkongsi satu video yang menunjukkan seorang remaja perempuan OKU telah dibiarkan berada di luar rumah keseorangan.  Menurut Jurais, dia telah bertanya kepada remaja tersebut kenapa dia berada di luar.

Adik Ain, 14 Tahun (tak bersekolah) masalah pembelajaran.Jam https://t.co/BGA85B4beo – "awat tak masuk rumah"" mak tak bagi duk dlm rumah"Sy harap kwn2 dpt sebarkan kekejaman mak & bapak tiri adik ni. Act taktau nak tlg mcm mana. Sumpah aku nk menangis dgr story dia. 🎧 Pls. pic.twitter.com/yqHDXJCnqD

— Jurais (@juraisabdullah) July 19, 2019

"mak rajin buat kami. Kalau adik buat salah, adik tuduh kami. Sebab tu mak suruh duk kat luaq. Hari hari kena duk luaq. Kadang malam malam pun kena tidoq kat luaq"#solidaritiadikain @drwanazizah @JKMHQ pic.twitter.com/4FMh61Mepf

Remaja tersebut menjawab bahawa ibunya memaksanya tinggal di luar rumah, manakala ibunya bersama keluarganya yang lain telah keluar. Remaja tersebut dipercayai telah diabaikan oleh keluarga dan didera berikutan terdapat kesan luka dan pukul pada badan remaja tersebut.

Berikutan penularan video tersebut, pihak polis telah memanggil ibu dan abang kandung kanak-kanak tersebut bagi membantu siasatan. Menurutnya, jiran mangsa telah membuat laporan tersebut di Twitter dan pihak polis mengambil berat akan isu itu. Pihak polis masih lagi menunggu keputusan pihak hospital berkenaan luka yang dialami remaja tersebut kerana luka tersebut adalah kesan luka lama.

Aku sumpah lemah dengan ayat dia. Kena pukul dengan buluh, kena simbah dengan air panas, kena kepik dgn playa (mak dia ingat ank tu tahanan ISA ka?) Tapi gais anak syurga nintetap hati mulia. Dengar apa dia cakap 😭😭😭😭😭 pic.twitter.com/ErbxxPljOW

Jika betul keluarga remaja tersebut mendera remaja tersebut, diharap hukuman setimpal akan dikenakan dan remaja tersebut dapat pembelaan. Tidak seharusnya anak-anak istimewa ini diperlakukan sedemikian rupa.

Menurut perkongsian terbaru Jurais, beliau telah dipanggil oleh pihak polis bagi membantu siasatan kes ini. Jurais adalah hero sebenar kerana tanpa pendedahannya, entah sampai bila adik ini akan didera oleh ibu dan abang kandungnya.

Assalamualaikum semua. Alhamdulillah, syukur kehadrat illahi. Adik ain skrg berada dalam keadaan selamat. Saya telah dipanggil oleh pihak polis utk membeei keterangan berkenaan kes adik ain. Sy harap semua pihak tdk lg membuat apa2 spekulasi. Serahkan semuanya kpd pihak polis.

— Jurais (@juraisabdullah) July 20, 2019


Kepulangan Rayhan Kabir Ke Bangladesh Disambut Dengan Air Mata Kegembiraan

Ketibaan warga Bangladesh, Rayhan Kabir ke negara asalnya awal pagi Sabtu disambut dengan tangisan air mata gembira oleh bapanya di Lapangan Terbang Antarabangsa Dhaka.

Pertemuan antara dua beranak itu menurut Malaysiakini yang memetik The Daily Star berakhir dengan tangisan kegembiraan ‘yang tidak dapat dijelaskan’ antara kedua-duanya selepas beliau mendarat di Lapangan Antarabangsa Dhaka kira-kira jam 1 pagi tadi.

Ketibaan Rayhan itu disambut bapanya yang datang dari kampung halaman mereka di Narayanganj untuk menunggu di lapangan terbang selepas anaknya itu diusir keluar dari Malaysia pada malam semalam.

“Kami dengan teruja menunggu anak kami pulang ke pangkuan.

“Dia di sini sekarang. Kita masih dalam bulan lebaran (Aidiladha),” kata bapa Rayhan, Shah Alam.

Rayhan sebelum ini ditahan di Malaysia bagi membantu siasatan mengenai komen yang diberikannya dalam dokumentari bertajuk Locked Up In Malaysia’s Lockdown yang diterbitkan Al Jazeera.

Komen yang diberikannya dalam wawancara itu sebelum ini menimbulkan kemarahan dan reaksi kurang senang dalam kalangan masyarakat di Malaysia.

Bukan saja bapanya yang menitiskan air mata, malah Rayhan juga dikatakan tidak mampu menjelaskan kegembiraan setibanya beliau di negara asalnya itu awal pagi tadi.

“Saya tidak dapat menjelaskan kegembiraan ini. Berapa kali saya pergi dan pulang dalam enam tahun ini. Kali ini ia terasa berbeza.

“Bangladesh saya, tanah air saya, ibu dan bapa saya … Saya tidak dapat menjelaskan perasaan ini kepada sesiapa pun.

“Terima kasih kepada anda semua, kepada semua yang berada di sisi saya di dalam dan luar negara,” jelas Rayhan.

Berasal dari Bandar Upazila di Narayanganj, Rayhan dilaporkan sebagai seorang ‘budak baik’ di kampung halamannya.

Melalui beberapa temu bual yang dilakukan akhbar itu dengan penduduk tempatan, mereka menceritakan bagaimana Rayhan sebelum ini sentiasa membantu pelajar di sana membeli buku dan memberikan bantuan kewangan.

Selain itu juga, Rayhan dilaporkan merupakan salah seorang yang lantang bersuara menentang penggunaan dadah di kawasan kampung halamannya sebelum ini.

Rayhan sebelum ini menimbulkan rasa kurang senang dalam kalangan netizen dan masyarakat selepas mengkritik layanan terhadap warga asing ketika penularan pandemik COVID-19 di negara ini. Baca mengenainya di pautan di bawah.

Netizen Meluat Lelaki Bangladesh Ini Cuba Raih Simpati Walaupun Mengaku Mereka Adalah PATI

Laporan Salah Al Jazeera Bangkitkan Kemarahan Rakyat Malaysia

‘Rayhan Kabir’ Daripada Dokumentari Al Jazeera Kini Ditahan, Bakal Diusir Dari Malaysia


Kepulauan Di Brazil Ini Hanya Dibuka Buat Pelancong Yang Positif COVID-19

Fernando de Noronha kerap dipilih sebagai salah satu destinasi terindah di dunia. Terletak di bahagian pantai Brazil, ia adalah syurga pelancongan dan merupakan Tapak Warisan Dunia UNESCO. Manakala salah satu pantai yang terdapat di kepualauan ini, pernah memenangi Anugerah Pilihan Pelancong TripAdvisor.

Seperti kebanyakan destinasi pada tahun 2020, kesan COVID-19 telah membuatkan sektor pelancongan terjejas teruk. Namun apa yang membezakan pantai ini dengan destinasi yang lain adalah ia dibuka buat mereka yang pernah disahkan positif COVID-19 dan telah pulih dari wabak tersebut.

Sejak pertama kali dibuka pada pertengahan Mac, pengunjung yang hadir ke sana perlu membuktikan bahawa mereka telah pulih sepenuhnya dari virus tersebut. Apa yang mereka perlu kemukakan sebagai bukti adalah hasil ujian sekurang-kurangnya 20 hari sebelum tiba di sana.

Guilherme Rocha, pengurus kawasan terbabit, mengatakan dalam sidang akhbar bahawa pelancong yang telah sembuh dari wabak COVID-19 dan pulih sepenuhnya sahaja yang diizinkan untuk berlabuh di pulau terbabit.

Brazil adalah salah satu negara dengan rekod penyebaran wabak COVID-19 yang terburuk di dunia dengan lebih dari 3.8 juta jangkitan dan 121,000 kematian. Namun, hanya ada 93 kes yang direkodkan di Fernando de Noronha dan tidak ada kematian.

Terdahulu, Presiden Brazil yang sering membantah perintah ‘lockdown’ telah disahkan positif COVID-19. Klik pautan di bawah untuk membaca.

Sering Bantah Perintah ‘Lockdown’, Presiden Brazil Disahkan Positif COVID-19


Keputusan Amerika Syarikat Potong Dana WHO Beri Kesan Kepada Negara Miskin

Keputusan Presiden Amerika Syarikat (AS) Donald Trump untuk memotong dana  Pertubuhan Kesihatan Sedunia (WHO) dilihat telah memberi kesan kepada negara miskin yang bergantung kepada sokongan kewangan dari agensi PBB untuk memerangi penyakit COVID-19.

Republik Demokratik Kongo (DRC), misalnya, ketika ini memerangi bukan hanya virus Corona, tetapi juga Ebola, yang juga meragut ratusan nyawa rakyat di sana.

Lawrence Gostin, pengarah Institut O’Neill bagi Undang-Undang Kesihatan Nasional dan Global di Universiti Georgetown AS, menyatakan bahawa COVID-19 akan “menyerang” negara berpendapatan rendah dengan sistem kesihatan yang lemah, seperti di Afrika atau Amerika Latin .

Pembekuan dana oleh Trump, kata Gostin, akan menjejaskan kemampuan WHO untuk membantu negara-negara ini.

“Ini bukan hanya isu dana tetapi kurangnya sokongan politik dan harus bertahan sendiri, [mereka juga] terjebak di tengah-tengah pertembungan kekuatan geopolitik antara dua negara terkaya,” katanya, seperti yang dilaporkan oleh South China Morning Post.

AS secara tradisinya merupakan penderma kewangan terbesar WHO, menyumbang USD 893 juta tahun lalu. Sebilangan besar wang itu disalurkan ke negara-negara miskin di Afrika, Amerika Latin dan bahagian Asia di mana berjuta-juta orang menderita dengan pelbagai penyakit.

WHO menerima dana dari dua aliran. Kira-kira 20 peratus berasal dari ‘sumbangan yang dinilai’ dari setiap negara berdasarkan produk domestik kasar dan populasi mereka, dan selebihnya adalah dari sumbangan sukarela.

Lara Gautier, doktor di jabatan sosiologi Universiti McGill dan pensyarah di Universiti Montreal, menyatakan bahawa WHO dibenarkan menggunakan dana dari sumbangan yang dinilai seperti yang dikehendaki, namun bagi wang yang datang dari sumbangan sukarela, ia adalah untuk negara-negara tertentu.

Tahun lalu, AS memberikan sumbangan bernilai USD 237 juta dan sumbangan sukarela sebanyak USD 656 juta untuk WHO. Lebih dari satu pertiga daripada wang itu pergi ke Afrika Utara dan wilayah timur Mediterania, dan lebih dari satu perempat dihabiskan ke Afrika Sub-Sahara.

“Kedua-dua wilayah ini kemungkinan besar terkesan dengan penangguhan (dana AS),” kata Gautier, sambil menambah bahawa penangguhan dana yang terlalu lama dapat memberi kesan besar kepada program pembasmian polio di Sub-Sahara Afrika.

Dalam menentang  COVID-19, Matthew Kavanagh, pengarah dasar dan politik kesihatan global di Institut O’Neill di Georgetown, menyatakan bahawa kemampuan WHO untuk menghantar kakitangan, menghantar peralatan pelindung diri dan peralatan ujian serta menjalankan kerja di lapangan akan terkesan secara langsung jika pemotongan dana oleh AS.

Kavanagh menyatakan WHO memainkan peranan penting dalam memerangi HIV, tuberkulosis, malaria dan polio di seluruh dunia, dan sumbangan sukarela AS membantunya melakukannya. Tetapi program-program itu akan terhenti sekiranya aliran dana tidak lagi berjalan seperti biasa.

Untuk rekod, hampir 3 juta orang di seluruh dunia telah disahkan mengidap penyakit COVID-19. Manakala lebih 200,000 orang telah meninggal dunia.

Untuk bacaan lanjut mengenai situasi COVID-19 di Malaysia, sila klik pautan di bawah.

COVID-19 Di Malaysia Dijangka Berakhir Awal Mei Menurut Kajian Universiti Dari Singapura

Jazz Hotel Di Pulau Pinang Muncul Hotel Terawal Negara Ditutup Berikutan COVID-19


10 Perkara Berkaitan Perodua Axia E 2023 Yang Anda Perlu Tahu

Perodua pada hari ini secara rasminya telah memperkenalkan varian terendah Axia E untuk pasaran tempatan dengan harga jualan rasmi serendah RM22,000 sahaja.

Model ini sudah pasti mencuri perhatian di kalangan golongan muda yang mahu mempunyai kenderaan mampu milik untuk bergerak ke pelbagai lokasi. Ini 10 perkara menarik yang anda perlu ketahui berkenaan Perodua Axia E baharu.

1. Difahamkan ini juga merupakan kali pertama harga model Perodua yang sama diberikan untuk pasaran di Semenanjung dan Sabah/Sarawak.

2.Dengan harga yang rendah ini juga, antara sasaran Perodua adalah untuk menarik perhatian penunggang motosikal untuk beralih kepada kereta.

3. Walaupun varian E ini hanya datang dengan ciri asas namun masih lagi menawarkan ciri keselamatan yang baik termasuk diperakui edngan penarafan 4-bintang Asean NCAP oleh MIROS.

4. Antara ciri lain ditawarkan termasuk dua beg udara, sistem peringatan tali pinggang keledar pada bahagian pemandu sahaja.

5. Model ini juga didatangkan dengan jaminan 5 tahun dan pelanggan boleh memilih warna seperti Ivory White, Glittering Silver dan Granite Grey.

6. Model Axia E ini dikuasakan enjin 1.0L 3-silinder VVT-i DOHC dengan sistem suntikan bahan api yang menawarkan 67hp dan 91Nm pada 4,400rpm. Kuasa pula disalurkan menerusi transmisi klac manual 5-kelajuan.

7. Dari segi penampilan, tidak banyak yang berubah untuk Axia E terbaru ini, hampir sama dengan apa yang pernah dilihat ada pada Axia E versi 2017 dan 2019 dahulu.

8. Axia E kini dijual pada harga RM22,000, berbanding harga terakhirnya sekitar RM24,090 bagi model tahun yang diperkenalkan pada 2019 dahulu.

9. Axia E terbaru ini dipasangkan di kilang PGMSB di Rawang yang turut memasang model seperti Ativa dan Alza.

10. Axia E mempunyai stok sedia ada sebanyak 3,000 unit dan memang sudah bersedia untuk dihantar segera selepas tempahan.

Selain informasi ringkas, anda boleh melihat gambar-gambar yang memaparkan rekaan dan juga dalaman kereta yang baru dilancarkan sebentar tadi.

Kami pasti kereta ini bakal menjadi salah satu model hangat di kalangan pengguna seperti mana kejayaan model Bezza mereka. Kini anda juga berpeluang memiliki kereta pertama dengan harga rahmah dan paling utama sekali keselamatan sudah terjamin.


5 Tip Asas Penjagaan Kereta Sempena Musim PKP

Umum tahu Malaysia kini berada dalam tempoh Perintah Kawalan Pergerakan (PKP). Bersempena dengan musim yang berlangsung ini, sudah pastinya orang ramai yang memiliki kereta tidak lagi kerap menggunakan kenderaan mereka seperti sebelum ini.

Dalam usaha untuk menjaga kereta dalam keadaan yang baik pada musim ini, Proton telah hadir inisiatif menarik dalam memastikan kereta orang ramai mampu beroperasi dengan baik sehingga selesainya tempoh PKP. Berikut merupakan lima tips asas penjagaan kereta sempena musim PKP berlangsung.

Meskipun kereta tidak banyak bergerak atau mungkin tidak bergerak langsung sempena musim PKP, anda dinasihatkan untuk menghidupkan enjin kereta anda dan membiarkannya selama 10 minit setiap tujuh hari bagi membolehkan altenator menjalankan kerjanya.

Selama tempoh 10 minit tersebut, adalah dinasihatkan untuk tidak membuka penghawa dingin kereta dimana perkara ini dapat melambatkan proses pengecasan bateri. Proses yang dibuat ini sekaligus membolehkan kereta dapat dihidupkan dengan mudah pada minggu-minggu akan datang.

Tip kedua ini sesuai diaplikasikan setiap dua minggu dalam memastikan tayar kereta anda berada dalam keadaan yang baik. Salah satu cara terbaik bagi untuk mengetahui tekanan tayar adalah dengan penggunaan alat bagi menyemak tekanan tayar atau menggunakan Tyre Pressure Monitoring System display seperti yang tersedia di Proton.

Adalah dinasihatkan untuk mengisi angin tayar anda di stesen minyak berdekatan sekiranya tekanan angin dalam tayar anda dalam keadaan yang rendah.

Semasa musim PKP, bukan sahaja anda perlu kerap membasuh tangan atau menggunakan hand sanitizer, sebaliknya kereta anda juga memerlukannya.

Cara paling mudah untuk menghindarkan kereta anda daripada sebarang wabak yang tidak diingini adalah dengan mengelapkannya menggunakan kain bersama sabun. Antara bahagian-bahagian yang perlu dilap adalah seperti stereng, pemegang pindu, tombol gear serta beberapa lagi tempat yang sering disentuh.

Tip ini khas buat anda yang meletakkan kereta di tempat terbuka serta terdedah kepada matahari. Cara terbaik untuk memastikan ketahanan wiper anda adalah dengan memisahkan seketika wiper dengan cermin kereta seperti gambar yang tertera di atas.

Cara ini bakal membuatkan wiper anda bertahan lebih lama dimana wiper anda tidak akan cepat mengeras sekaligus membuatkan proses menolak air pada cermin kereta lebih efektif.

Sewaktu musim PKP sudah pastinya kereta anda tidak bergerak dalam tempoh yang panjang. Walau bagaimanapun, bagi mengelakkan permukaan bawah tayar anda berada dalam tempoh yang panjang, anda boleh menggerakannya sedikit ke depan atau ke belakang untuk mengelakkan permukaan bawah tayar terus leper pada tempat yang sama.

Berikut merupakan lima tip yang dikongsikan oleh pihak Proton. Anda boleh fahami dengan lebih lanjut dengan melihat gambar rajah di bawah ini. Stay at home dan stay safe diucapkan buat anda.

Pihak PDRM turut menawarkan diskaun sebanyak 50% untuk bayaran saman trafik pada minggu ini.

PDRM Tawar Diskaun 50% Untuk Bayaran Saman Trafik Bermula Esok

BMW i-Service Tawarkan Perkhidmatan Servis Kereta Terus Di Rumah


Keputusan DBKL Bekukan Lesen Arak Boleh Buat Orang Hilang Kerja, Kata Kumpulan Penjual

Lapan kumpulan perdagangan meminta Menteri Wilayah Persekutuan Annuar Musa dan Dewan Bandaraya Kuala Lumpur (DBKL) untuk mengadakan sesi dialog berkenaan dengan isu pergantungan lesen minuman keras yang bakal memberi kesan kepada beberapa pekerjaan di sektor perhotelan atau hiburan.

Lapan kumpulan tersebut ialah Persatuan Peniaga Arak dan Minuman Keras Cina Selangor dan Kuala Lumpur, Persatuan Peniaga Ubat Cina Wilayah Persekutuan dan Selangor, Persatuan Hotel-hotel Malaysia, Persatuan Peniaga Minuman Keras Bersekutu Malaya, Persekutuan Perdagangan Cina Malaysia, Persatuan Ku Su Shin, Gabungan Persatuan Peniaga Barang Pelbagai Malaysia dan Persatuan Perdagangan Barangan Teochew Kuala Lumpur dan Selangor.

Bercakap kepada Malaysiakini, lapan kumpulan ini membayangkan bahawa “ratusan ribu” individu bakal terjejas sekiranya perniagaan mereka terpaksa ditutup.

“Demi kepentingan industri, ekonomi negara dan pasaran kerja, masalah ini perlu diselesaikan secepat mungkin dan tanpa campur tangan politik, yang hanya akan menimbulkan masalah.

“Setiap pekerjaan dan kehidupan penting dalam saat yang mencabar ini. Oleh itu, kami ingin bekerjasama dengan sebaik mungkin untuk membantu pekerja memastikan pekerjaan dan perniagaan mereka beroperasi seperti biasa,” katanya ketika mencadangkan untuk sesi dialog dilakukan bagi membincangkan isu ini dengan kadar segera.

Terdahulu, DBKL telah memutuskan untuk menangguhkan lesen minuman keras apabila mendapat reaksi marah daripada masyarakat berhubung insiden memandu dalam keadaan mabuk yang telah mengakibatkan kemalangan dan kehilangan nyawa.

Difahamkan, lesen minum keras yang dimiliki oleh ahli mereka akan tamat dalam beberapa minggu atau bulan. Ini meninggalkan mereka dengan pilihan untuk beroperasi tanpa lesen minuman keras bagi memastikan pekerja dan pembekal tetap bekerja.

“Tetapi dalam proses ini, kami akan terdedah kepada serbuan oleh pihak polis dan kastam,” katanya.

Terdahulu, seorang pemandu mabuk bertindak menyeret motosikal sejauh 2KM pada bulan lalu telah menerima kecaman dari netizen. Klik pautan di bawah untuk membaca.

Pemandu Mabuk Seret Motosikal Sejauh 2KM Dan Tunjuk ‘Thumbs Up’ Undang Kecaman Netizen

Denda RM150,000 Dan Penjara 20 Tahun Tidak Cukup Untuk Hukum Pemandu Mabuk Yang ‘Membunuh’

Tular Rakaman Pemandu Dipercayai Mabuk Langgar Dan Seret Motosikal Undang Kemarahan Netizen


Keputusan Hapus Tol Akan Diputuskan 3 Bulan Lagi

Antara manifesto Pakatan Harapan yang hangat dituntut dan diperkatakan oleh orang ramai ialah mengenai isu penghapusan tol. Kata putus mengenai perlaksanaan penghapusan tol di seluruh Malaysia bakal diketahui dalam masa 2 hingga 3 bulan lagi.

Berdasarkan sepuluh janji yang harus dilaksanakan dalam masa 100 hari selepas kemenangan oleh kerajaan Pakatan Harapan (PH) pada PRU14 yang lalu, Tun Mahathir Mohamad memberitahu kerajaan PH akan menamatkan bayaran tol di seluruh negara secara berperingkat.

Menurut kenyataan Menteri Kerja Raya, Baru Bian, beliau kini sedang berada dalam proses perbincangan dengan pihak syarikat konsesi mengenai penghapusan tol. Perbincangan itu mengambil masa yang agak panjang untuk mendapat kata sepakat oleh semua pihak berkepentingan dalam proses perlaksanaan manifesto ini.

Baru Bian memberitahu setakat ini kesemua pihak berkepentingan seperti syarikat konsesi memberikan kerjasama yang baik dan amat memahami keadaan ekonomi masa kini. Oleh itu, beliau amat mengharapkan agar perbincangan ini bakal menerima kata sepakat tidak lama lagi.


Keputusan Lanjutan PKP 3.0 Bakal Diumumkan Pada Hari Ini

Hampir sebulan Perintah Kawalan Pergerakan (PKP) 3.0 dijalankan, nampaknya keputusan lanjutan atau sebaliknya bakal diumumkan pada harini. PKP 3.0 yang dijangka bakal tamat 28 Jun ini bakal diumumkan oleh Menteri Kanan (Keselamatan), Datuk Seri Ismail Sabri Yaakob.

Untuk pengetahuan, sebelum ini kerajaan Malaysia memaklumkan PKP fasa pertama akan berakhir sekiranya Malaysia mencatatkan 4,000 kes dan ke bawah selama tujuh hari berturut-turut. Melihat kepada situasi semasa berkemungkinan PKP 3.0 fasa pertama ini bakal dilanjutkan lagi.

Dalam pada itu, tular berita di mana PKP 3.0 bakal diteruskan lagi sehingga 12 Jun 2021 walau bagaimanapun telah dinafikan oleh pihak Facebook Kementerian Pertahanan Malaysia sebagai berita palsu.

Diharapkan dan didoakan agar orang ramai dapat mengikut SOP dalam usaha untuk memutuskan rantaian COVID-19 agar orang ramai dapat menjalani kehidupan yang normal semula.

Sebelum ini, Perdana Menteri Tan Sri Muhyiddin Yassin turut memaklumkan PKP 3.0 membuatkan Malaysia rugi sehingga RM1 bilion sehari.

PKP 3.0 Buat Malaysia Rugi RM1 Bilion Sehari, Kata Muhyiddin

Masih Buka Selepas Jam 8 Malam, McDonald’s Di Gombak Diserbu Polis Dan Diarah Tutup


Keputusan Muktamad, Larangan Merokok Di Premis Makanan Bakal Dilaksanakan

Jika sebelum ini keputusan Kementerian Kesihatan Malaysia (KKM) untuk mengeluarkan arahan larangan merokok di semua premis makanan telah mendapat tentangan dan desakan daripada beberapa pihak, melalui keputusan yang terbaru Menteri Kesihatan telah menetapkan keputusan untuk melaksanakan arahan larangan tersebut bermula tahun hadapan.

Menteri Kesihatan, Dr Dzulkefly Ahmad masih tetap dengan keputusan awal yang dibuat dan tidak akan berkompromi dengan desakan mana-mana pihak kerana bagi beliau dengan mengeluarkan arahan larangan merokok itu dapat mewujudkan tempat awam yang selamat dan tidak berisiko kepada perokok pasif dikalangan rakyat Malaysia.

Larangan merokok di semua premis makanan termasuk di warung-warung makanan tepi jalan akan mula berkuatkuasa pada awal 1 Januari 2019 nanti.

Terdapat sesetengah pengusaha restoran yang bersetuju dengan arahan yang bakal dikeluarkan oleh pihak Kementerian Kesihatan Malaysia namun dengan syarat di mana kerajaan perlu mewujudkan ruang khas untuk merokok bagi pelanggan mereka yang merokok.


Keputusan Penuh Undian FIFA Piala Dunia Russia 2018

Sebentar tadi telah tamat upacara undian rasmi peringkat kumpulan FIFA Piala Dunia Russia 2018 yang diadakan di Kremlin.

Kesemua 32 pasukan yang layak telah diletakkan dalam 4 pot mengikut FIFA Ranking Oktober 2017 dan kedudukan pasukan mengikut pot adalah seperti berikut.

Setelah selesai majlis undian rasmi FIFA Piala Dunia 2018, berikut adalah kedudukan pasukan mengikut kumpulan masing-masing dari kumpulan A hingga kumpulan H.

Presedur undian FIFA Piala Dunia Russia 2018 ini boleh dibaca dalam artikel sebelum ini – Penerangan Bagaimana Undian Piala Dunia Russia 2018 Dijalankan.

5 pasukan wakil dari Asia telah diundi berada dalam kumpulan berikut:

Selamat beraksi diucapkan kepada semua pasukan bertanding terutama kepada wakil Asia di FIFA Piala Dunia Russia 2018!


Keputusan PRU15: Anwar Rampas Tambun Daripada Peja

Datuk Seri Anwar Ibrahim, Presiden PKR berjaya menawan Parlimen Tambun menewaskan lawan beliau Ketua Umno Bahagian Tambun Aminuddin Md Hanafiah, yang bertanding sebagai calon Barisan Nasional (BN); Abdul Rahim Tahir dari Pejuang; dan penyandangnya Ahmad Faizal Azumu dari Perikatan Nasional (PN), lapor NST.

Kerusi ini menjadi perhatian pengundi apabila Anwar mengambil langkah berani dengan hadir ke kubu kuat Ahmad Faizal yang memenanginya pada PRU14 atas tiket PH dengan 38,661 undi, menewaskan dua lagi calon BN dan PAS untuk menang dengan majoriti 5,320 undi.

JUST IN: PH’s Anwar Ibrahim has won the Tambun seat

— Free Malaysia Today (@fmtoday) November 19, 2022

Dalam satu temu bual bersama media pada hari penamaan calon pada 5 November lalu, Anwar berkata beliau bersedia menawarkan agenda reformasi demi kesejahteraan rakyat Tambun.

“Kami di sini untuk menawarkan alternatif untuk program dan dasar ekonomi, dan saya fikir ia memberi kelebihan tambahan kepada kami,” katanya.


Keputusan PRU15: Dapat Majoriti Besar, Tan Sri Abdul Hadi Awang Masih Pertahankan Kerusi Parlimen Marang

Presiden PAS yang juga calon bagi Kerusi P037 – Marang,  Tan Sri Tuan Guru Abdul Hadi Awang telah mempertahankan kedudukannya, lapor MyUndi.com sebentar tadi.

Calon yang berusia 75 tahun itu telah menewaskan tiga calon lain, Jasmira Othman (Barisan Nasional)  31,386 undi, Ustaz Azhar Ab Shukur (Pakatan Harapan) 4,140 dan Dr.Zawawi Bin Sulong (Pejuang Tanah Air) sebanyak 413 undian sahaja.

RASMI: Parlimen P037 MarangPas menang dengan majoriti 41,729 undi#MalaysiaMemilih#PRU15#PilihanMalaysiahttps://t.co/wEZKQ1IXCg pic.twitter.com/40Q35jDoPh

— 🇲🇾Astro AWANI🇲🇾 (@501Awani) November 19, 2022

Tan Sri Tuan Guru Abdul Hadi Awang menang dengan jumlah undian keseluruhan  sebanyak 73,115 undian, sekaligus beliau telah mempertahankan Kerusi Parlimen Marang selama empat penggal berturut-turut dengan mudah.

Beliau telah bertanding di Kerusi Parlimen itu sejak tahun 1986 lagi.

Ikuti TheVocket.com untuk kemas kini keputusan terkini PRU15.


Keputusan PRU15: Hampir Dikejar PN, Syed Saddiq Menang Tipis Di Muar

Syed Saddiq, calon Pakatan Harapan dari parti MUDA boleh menarik nafas lega apabila kerusi Parlimen Muar menjadi miliknya dalam perebutan tiga penjuru yang menemukan beliau dengan calon Barisan Nasional (BN) Mohd Helmy Abd Latif dan Abdullah Husin dari Perikatan Nasional (PN).

Menurut laporan siaran langsung Awani, beliau berjaya memenangi kerusi Parlimen Muar dengan 19,961 undian dan mencatat hanya 1,345 majoriti undi. Lawannya, Husin hampir mengejar beliau namun tewas pada hanya 18,616 undian.

Syed Saddiq memenangi kerusi ini pada pilihan raya umum 2018 atas tiket Bersatu, sebelum parti itu keluar daripada Pakatan Harapan (PH). Beliau berjaya menewaskan calon daripada Umno dan PAS dengan hanya lebih 53% undi.

Kemenangan ini seolah menjawab soalan yang sering ditanya; adakah beliau akan berjaya mengekalkan kerusinya? Parti Muda dilihat kurang berpengaruh berbanding parti lamanya Bersatu, dan lawan beliau adalah rakyat tempatan dari Muar.


Keputusan PRU15: Hasni Mohammad Rampas Simpang Renggam Daripada Maszlee Malik

Terkini, P151 – Simpang Renggam salah satu kerusi tumpuan yang dinanti-nantikan ramai telah dimenangi oleh Hasni Mohammad daripada parti Barisan Nasional (BN), lapor Free Malaysia Today.

Hasni telah berjaya mengatasi calon-calon yang lain dengan jumlah keseluruhan undian sebanyak 18,312 undi.

Manakala calon Maszlee Malik (Pakatan Harapan) 16,491 undi, Mohd Fazrul Kamat (Perikatan Nasional) 9,077 undi dan Kamal Kusmin daripada Gerakan Tanah Air menerima 251 undi.

Hasni mengatasi Maszlee dengan kelebihan sebanyak 1,821 undi.

Ikuti TheVocket.com untuk kemas kini keputusan terkini PRU15.


Keputusan PRU15: Muhyiddin Berjaya Pertahan Kerusi Pagoh, Kalahkan Calon BN,PH

Tan Sri Muhyiddin Yassin, calon Perikatan Nasional berjaya memenangi kerusi Pagoh mengalahkan lawan masing-masing iaitu Iskandar Shah Abd Rahman dari Pakatan Harapan dan pencabar Datuk Seri Razali Ibrahim dari Barisan Nasional dengan majoriti 10,007 undi, lapor Awani.

Kemenangan ini membolehkan beliau kekal pada kerusi yang dimenanginya pada pilihan raya 2018 atas tiket Pakatan Harapan (PH), mengalahkan Ahmad Nawfal Mahfodz dari PAS dan Ismail Mohamed dari Umno.

RASMI: Parlimen P143 PagohPN menang dengan majoriti 10,007 undi.

Tahniah Tan Sri @MuhyiddinYassin !#MalaysiaMemilih#PRU15#PilihanMalaysiahttps://t.co/wEZKQ200Eg pic.twitter.com/BEzK9IKJz7

— 🇲🇾Astro AWANI🇲🇾 (@501Awani) November 19, 2022

Tujuh kemenangannya sebelum itu dicatatkan di bawah bendera Barisan Nasional (BN), di mana beliau mewakili Umno sehingga pilihan raya umum ke-13 pada 2013.

Beliau dipecat sebagai timbalan perdana menteri pada 2015 berikutan kritikan terhadap pengendalian Najib Razak terhadap skandal 1MDB, dan dipecat daripada Umno pada tahun berikutnya.


5 Tip Beli Basikal Di Jepun Bagi Anda Yang Mahu Kembara Sambil Berkayuhan

Jepun terkenal dengan rakyatnya yang suka berbasikal, mungkin disebabkan sara hidup tinggi atau tuntutan kerajaan atau gaya hidup yang sihat, lebih-lebih lagi di bandar utama.

Aktiviti berbasikal di sokong sepenuhnya di Jepun dan kemudahan untuk berbasikal disediakan secukupnya dari segi laluan dan tempat letak basikal.

Jadi berbasikal di jalan-jalan utama atau jalan besar (jalan raya) tidak menjadi masalah kerana penunggang basikal dan pejalan kaki diutamakan oleh pemandu kereta dan sebagainya.

Jadi kepada yang berminat untuk mengembara di Jepun dengan berbasikal adalah digalakkan. Tetapi adakah berbaloi bawa basikal dari tanah air atau membeli di Jepun? Terserah pada keperluan dan bajet anda.

Membeli basikal di Jepun sedikit berbeza prosedurnya berbanding di Malaysia samada membeli basikal baru atau basikal terpakai.

Di Jepun semua sedia maklum tentang “sistem keselamatan” mereka. Maka sistem berikut juga tertakluk dengan jual beli basikal kerana basikal adalah antara pengangkutan utama mereka.

Ia seakan membeli sebuah motosikal di Malaysia. Ia lengkap dengan nombor chasis, geran dan nombor pendaftaran basikal (nombor plat) kerana jika sebarang masalah berlaku rujukan atau carian senang dilakukan.

Berikut merupakan tip membeli basikal di Jepun.

Pergi saja dimana-mana kedai basikal, yang mudah dicari dalam talian adalah premis BIC CAMERA, cuma di BIC CAMERA mereka menjual basikal yang baru sahaja. Untuk basikal terpakai anda boleh cari di kedai basikal biasa atau flea market yang berhampiran anda.

Pilih basikal yang sesuai dengan keperluan dan bajet anda. Untuk basikal baharu harga secara purata bermula dari 10000 yen keatas.

Untuk basikal terpakai bergantung pada kondisi basikal dan model atau jenama. Basikal yang biasa-biasa selalunya harga bermula secara purata dari 10000 yen dan kebawah.

Isi borang yang diberikan seperti nama, alamat semasa dan nombor telefon jika ada. Untuk alamat, memadai dengan alamat tempat menginap. Setelah selesai anda akan diberikan pelekat/sticker nombor plat untuk ditampal pada basikal anda.

Pastikan prosedur yang sama dilakukan jika membeli basikal terpakai. Kerana jika ditahan pihak berkuasa, jika anda tidak ada maklumat-maklumat berikut mungkin boleh dituduh mencuri basikal tersebut.

Setelah semuanya selesai, mulakan kayuhan anda dengan lafaz Bismillah dan terus ke destinasi yang ingin dituju. Pastikan mengikut undang-undang yang ditetapkan oleh penguasa Jepun.

Contohnya, parking basikal di tempat yang disediakan, guna laluan basikal sebaiknya, bertolak ansur dengan pejalan kaki serta memberi laluan ketika jalan sempit dan utamakan keselematan.

Jangan sekali-sekali melakukan aksi superman diatas jalan raya.

Anda juga boleh melengkapkan aksesori yang diperlukan seperti tali untuk mengikat beg, lampu keselamatan bahagian belakang dan sebagainya mengikut keperluan.

Aksesori berikut boleh didapati di kedai 100 yen atau Daiso dengan harga yang murah.


Keputusan PRU15: Sapu Semua Kerusi Parlimen, PAS Kelantan Berterima Kasih Kepada Para Pengundi

Parti politik dan gerakan Islam di Malaysia, PAS telah mencipta rekod dalam Pilihan Raya Umum Ke-15 (PRU15) apabila berjaya memenangi kesemua 14 kerusi Parlimen yang dipertandingkan di Kelantan.

Memetik laporan Harian Metro, keputusan itu diumumkan oleh Pengarah Suruhanjaya Pilihan Raya (SPR) Kelantan, Fakhrul Razi Ab Wahab selepas pihaknya mendapat keputusan rasmi di semua Parlimen seperti berikut —

Pengerusi Perikatan Nasional (PN) Kelantan, Datuk Ahmad Yakob menzahirkan kesyukuran atas kemenangan besar dengan memenangi kesemua 14 kerusi Parlimen itu.

Beliau berkata, kemenangan itu sangat bermakna buat PN dan menandakan gelombang luar biasa yang dapat disaksikan hari ini.

“Saya selaku Pengerusi PN Kelantan berterima kasih kepada semua penyokong dan pengundi luar yang memberi sokongan kepada PN.

“Dengan kemenangan ini, kita akan terus memberikan khidmat terbaik kepada rakyat,” katanya pada sidang media di sini, hari ini.

Sementara itu Presiden PAS, Tan Sri Tuan Guru Abdul Hadi Awang menang dengan jumlah undian keseluruhan  sebanyak 73,115 undian, sekaligus beliau telah mempertahankan Kerusi Parlimen Marang selama empat penggal berturut-turut dengan mudah.

Ikuti TheVocket.com untuk kemas kini keputusan terkini PRU15.


Keputusan PRU15: ‘Saya Telah Berusaha Sehabis Baik’ – Khairy Kecundang Di Sungai Buloh

Kerusi panas P107 – Sungai Buloh telah menjadi milik Ramanan Ramakrishnan (Pakatan Harapan) yang meraih 50,943 undi, mengenepikan calon terdekatnya daripada Barisan Nasional, Khairy Jamaluddin yang meraih 48,250 undi.

Ramanan Ramakrishnan memenangi kerusi itu dengan majoriti 2,693 undi.

#PRU15 Keputusan rasmi bagi kerusi Parlimen P.107 Sungai Buloh #GE15 #MandatRakyat #RakyatMemilih #Mandat2022 #MyUndi pic.twitter.com/0G5DRsEDZV

— Harian Metro (@hmetromy) November 19, 2022

Terima kasih kepada pengundi P.107 Sungai Buloh. Saya telah berusaha sehabis baik. Tahniah kepada @datoramanan. Selamat berkhidmat.

Terima kasih kepada rakyat Malaysia. It was one of the greatest privileges of my life to have served as your Health Minister during the pandemic. pic.twitter.com/7IyQ35TizE

— Khairy Jamaluddin 🇲🇾🌺 (@Khairykj) November 19, 2022

Khairy menerusi satu perkongsian di Twitter menzahirkan rasa terima kasih kepada para pengundi yang mengundinya di Sungai Buloh. “Terima kasih kepada pengundi P.107 Sungai Buloh. Saya telah berusaha sehabis baik. Tahniah kepada Dato Ramanan. Selamat berkhidmat,” tulisnya ringkas.


Keputusan PRU15: Tun Mahathir Tewas Di Langkawi

Pengerusi Parti Pejuang Tanah Air (Pejuang), Tun Dr Mahathir Mohamad gagal mempertahankan kerusi Parlimen Langkawi selepas tewas kepada calon Perikatan Nasional, Mohd Suhaimi Bin Abdullah.

Mohd Suhaimi Bin Abdullah memenangi kerusi itu dengan majoriti 13,518 undi.

#PRU15 (RASMI) Kerusi Parlimen Langkawi dimenangi Mohd Suhaimi Abdullah dari PN dengan majoriti 13,518, dua calon termasuk Tun Dr Mahathir Mohamad dari PEJUANG hilang deposit.

— Berita Harian (@bharianmy) November 19, 2022

Parlimen Langkawi menyaksikan pertandingan lima penjuru antara Dr Mahathir (Pejuang), Mohd Suhaimi (PN), Armishah Siraj (Barisan Nasional), Zabidi Yahya (Pakatan Harapan) dan Abd Kadir (Bebas).


Keputusan PRU15: Zahid Hamidi Menang Tipis Di Bagan Datuk

Presiden UMNO, Datuk Seri Dr Ahmad Zahid Hamidi berjaya mempertahankan kerusi Parlimen Bagan Datuk apabila menewaskan calon Pakatan Harapan (PH), Datuk Seri Shamsul Iskandar Md Akin.

Pertembungan empat penjuru di Bagan Datuk menyaksikan Ahmad Zahid meraih 16,658 undi manakala Shamsul Iskandar mendapat 16,230 undi.

Zahid mengatasi Shamsul dengan majoriti 348 undi sahaja.

#GE15 (Official) #P075 BAGAN DATUK | Perak

ZAHID HAMIDI (BN): 16,578DATUK SERI HAJI SHAMSUL ISKANDAR (PH): 16,230DR. FAIZ NA'AMAN (PN): 8,822TAWFIK TUN DR ISMAIL (BEBAS): 226 (lost deposit)

— The Malaysian Reserve (@TMReserve) November 19, 2022

Zahid bertanding di kerusi Bagan Datuk sejak 1995, dan pada PRU14, dia mempertahankan kerusi itu dengan majoriti 5,073 undi.

Sejak malam tadi, penyokong BN sudah mendesak Zahid Hamid untuk letak jawatan kerana prestasi kurang memberangsangkan BN pada PRU15 ini.


Keputusan Undian Pusingan 16 UEFA Champions League 2017/2018

UEFA Champions League 2017/2018 telah tamat peringkat kumpulan dan akan masuk ke fasa pusingan 16 pasukan terbaik.

Sebentar tadi, majlis undian peringkat 16 terbaik telah diadakan di UEFA HQ, Nyon.

Berikut adalah keputusan penuh undia pusingan 16 UEFA Champions League 2017/2018.

2 perlawanan paling ‘panas’ pada pusingan 16 UEFA Champions League 2017/2018 ini adalah Chelsea vs Barcelona dan Real Madrid vs Paris Saint-Germain.


Keputusan UPSR Teruk Tapi Akhirnya Ini Yang Telah Saya Capai

Keputusan UPSR keluar semalam. Ramai yang update tentang ini di media sosial. Selain ibu bapa berdebar, cikgu-cikgu pun berdebar juga. Calon-calon nya apatah lagi kan.

Meh nak cerita sikit, cerita saya seorang lepasan UPSR tahun 1995.

Keputusan UPSR saya teruk. Memang teruk betul. Siap ada C lagi. Saya kecewakan ramai orang. Dan yang paling kecewa tentulah mak ayah saya. Yang paling-paling paling kecewa, diri saya sendiri lah.

Masa umur 12 tahun, saya baca banyak buku Enid Blyton tentang keseronokan kehidupan di asrama. Midnight party, gaduh-gaduh manja dan bermacam lagi.
Tapi, dengan keputusan UPSR yang teruk tu, dah tentulah saya tak boleh masuk mana-mana asrama penuh. Jadi kecewa lagi lah saya.

Saya masuk ke tingkatan satu dengan hati yang kecewa. Banyak yang saya nak dalam hidup saya yang saya tak dapat. Sebenarnya, kalau nak tahu banyak sangat benda yang saya gagal dalam hidup saya. Sedari saya kecil sampai lah saya besar.

Cerita UPSR cuma permulaan. Saya juga tidak dapat keputusan yang baik untuk PMR juga SPM. Ya, jangan terkejut. Semua peperiksaan besar saya tak dapat keputusan yang bagus. Semuanya hancur dan mengecewakan.

Saya pelik kenapa Allah SWT tak anugerahkan saya kecerdikan atau kerajinan (dapat keputusan tak bagus sebab malas belajar agaknya) seperti adik-beradik yang lain.

Tapi saya tak pernah salahkan Allah SWT. Saya redha saja terima semua yang dah ditakdirkan untuk saya.

Saya tak tahu saya kuat setara mana, tapi saya tahu kalau Allah SWT beri kita kegagalan dan kekecewaan, itu kerana Allah SWT tahu kita mampu untuk tempuhinya.

Bila dalam adik-beradik keputusan peperiksaan kau yang paling teruk, tentulah kau malu. Lagi pulak anak sulung. Tapi Allah SWT tak zalim. Dia anugerahkan saya hati yang kental untuk terima dan hadap kegagalan-kegagalan itu. Alhamdulillah.

Walaupun saya tak tahu apa yang perlu saya buat, saya hadap saja. Lalui saja hidup ini seperti adanya.

Dipendekkan cerita, saya cuma mula bangkit semasa di British Malaysian Institute. Itu pun, masa semester pertama result saya lingkup juga. Haha. Bawah 3 CGPA saya.

Hanya semester kedua dan seterusnya saya berjaya dapatkan momentum dan seterusnya mampu dapat keputusan yang baik. Sehinggalah akhirnya saya berjaya habiskan ijazah di Staffordshire University, United Kingdom pada tahun 2005.

Apa yang saya belajar daripada kehidupan saya sendiri ialah:

1. Setiap kanak-kanak punya keupayaan yang berbeza. Seorang engineer tak mampu untuk cemerlang dalam literature. Begitu juga akauntan tak mampu untuk cemerlang dalam subjek-subjek engineering.

Jadi, sentiasa kita dorong anak-anak untuk terus bangkit dan berusaha untuk berjaya mengikut keupayaan mereka

2. Kehidupan ini singkat, kejayaan di dalam peperiksaan hanya untuk kegunaan sementara di dunia. Jadi jangan terlalu patah hati jika gagal periksa, tetapi patut patah hati jika gagal menjadi manusia (dan muslimin / muslimat yang baik).

3. Orang yang kerap melalui kegagalan dalam hidup mereka bukanlah orang yang gagal sebenarnya. Ada kejayaan yang terbentang untuk mereka di depan sana. Apa yang perlu dilakukan ialah lalui kegagalan dengan hati yang tenang dan tabah serta percaya pada diri sendiri

4. Kebanyakan orang yang berjaya dan popular di dunia bukan sebab mereka pelajar terbaik di sekolah atau dalam periksa. Tapi cuma sebab mereka ada hati yang kental untuk harung semua kegagalan dan cemuhan manusia.

Baca lagi: UPSR Bukan Penentu Masa Depan Dan Ini 6 Sebab Kenapa Ia Tak Penting


Kerajaan Adakan Pertemuan Dengan Wakil Korea Selatan, Rancang Bina Kereta Api Laju Di Putrajaya

Bagi menaik taraf sistem pengangkutan awam Malaysia yang sesuai dan selesa untuk rakyat, kerajaan sentiasa bertemu dengan rakan-rakan strategik yang mampu memenuhi keperluan.

Baru-baru ini pejabat Kementerian Pengangkutan telah menerima kunjungan wakil daripada beberapa para pemain industri rel Korea Selatan; Hyundai Corp, Hyundai Rotem Malaysia, Keretapi EP Korea dan Maglev MKC.

Menteri Pengangkutan Malaysia, Datuk Seri Dr. Wee Ka Siong menyatakan beliau telah diberikan taklimat oleh Encik Yoo dari Keretapi EP Korea, mengenai rancangan mereka untuk sistem kereta api laju (Magnetic Levitation/Maglev) di kawasan Putrajaya.

Kementerian Pengangkutan akan mengadakan perbincangan lanjut tidak lama lagi dengan Kementerian Wilayah Persekutuan untuk membangunkan sistem monorel seumpama itu di Putrajaya, khususnya mengenai penglibatan sistem rel dan pengangkutan lain.

Menurut Datuk Seri Dr Wee Ka Siong, pejabat kementeriannya dalam proses untuk membawa lebih banyak rakan kongsi yang berpengalaman dan berpengetahuan ke Pusat Kecemerlangan Rel Kebangsaan (NRCOE).

Sehubungan itu, Kementerian Pengangkutan sedang mengusahakan butiran lengkap untuk bekerjasama dengan Institut Penyelidikan Rel Korea (Korea Railroad Research Institute – KRRI) bagi meningkatkan pengetahuan daripada sudut teknikal sektor keretapi.

Semasa kunjungan hormat itu berlangsung, hadir sama ialah Ketua Pegawai Eksekutif KTM Berhad (KTMB), Encik Rani Hisham bin Samsudin dan Ketua Pengarah Keretapi Bahagian Darat Unit Rel MOT, Encik Shahriman Shafein.

Untuk maklum semua, KTMB telah lama menjalinkan hubungan dengan Hyundai Rotem sehingga membuahkan hasil kerana mereka masih menggunakan kaedah pembuatan kereta api Kelas 83 dan 91 sebagai bukti ketahanan dan kebolehpercayaan mereka dengan sokongan dan kepakaran hebat dari Korea.

KTMB juga kini mempunyai kakitangan yang sedang menjalani latihan di Korea dan akan lebih ramai lagi pelatih akan dihantar ke sana tidak lama lagi, petik hantaran rasmi Facebook Datuk Seri Dr. Wee Ka Siong.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada tahun lalu China telah berjaya hasilkan satu prototaip kereta api maglev yang mampu mencecah kelajuan 620km/j. Lihat lebih lanjut rekaan kereta api itu melalui pautan di bawah.

China Berjaya Cipta Prototaip Kereta Api Dengan Kelajuan 620 km/j

Kereta Api Laju Indonesia Didakwa Mampu Bertahan Daripada Sebarang Bencana Alam

Mirip Seperti Filem ‘Snowpiercer’, Ini Kereta Api Peribadi Mewah Bernilai RM1.47 bilion


Kerajaan Akan Bayar RM143 Juta Hutang 1MDB

Menteri Kewangan Lim Guan Eng mendedahkan 1MDB tidak dapat membayar hutang sejak April 2017 yang lalu. Walaubagaimana pun kerajaan baharu kini mampu membayar sebanyak RM143.75 juta seperti yang dijadualkan pada 30 Mei ini.

Beliau semalam enggan menandatangani dokumen kebenaran untuk Kementerian Kewangan menyelesaikan sejumlah hutang 1MDB bagaimanapun akur demi menghormati komitmen dengan adanya jaminan daripada kerajaan persekutuan. Semalam beliau telah berjumpa dengan Ketua Pegawai Eksekutif 1MDB, Arul Kanda, Bekas Ketua Pegawai Kewangan 1MDB, Azmi Tahir dan bekas penasihat undang-undang 1MDB, Ivan Chen.

Dalam pertemuan itu, Lim Guan Eng telah mengarahkan Arul Kanda untuk membuat kenyataan bertulis yang menyatakan jika 1MDB boleh membuat bayaran tersebut atau tidak. Nampak gayanya kita (rakyat) yang perlu membayar hutang 1MDB ini walaupun kita sendiri tidak tahu apa bisnes 1MDB ini sebenarnya.


Kerajaan Akan Teliti Bawa Masuk Lebih Banyak Kereta EV Mampu Milik Bawah RM100,000

Pada hari ini kita dapat lihat semakin banyak kereta elektrik bergerak di atas jalan raya. Bagaimanapun kereta-kereta tersebut hanya disasarkan buat ‘pelanggan bangsawan’ kerana harganya yang bermula lebih RM100,000.

Baru-baru ini Menteri Sumber Asli, Alam Sekitar dan Perubahan Iklim Nik Nazmi Nik Ahmad memberitahu pihak kerajaan akan meneliti usaha untuk membawa masuk lebih banyak kenderaan elektrik (EV) mampu milik yang bernilai kurang RM100,000 ke pasaran tempatan untuk memberi manfaat kepada rakyat secara menyeluruh untuk memilikinya dengan harga mampu milik, lapor The Sun Daily.

“Antara faktor penting, sekarang Proton akan bawa masuk kenderaan Geely dalam masa terdekat tetapi itu dari luar negara. Jika kita dapat pasang kenderaan itu di Malaysia mungkin ia akan membantu kita untuk menawarkan EV (dengan kos) lebih rendah,“ katanya.

Beliau berkata demikian selepas melancarkan Stesen Pengecasan EV Bangi Golf Resort dan penyerahan lesen pengagihan awam sistem pengecas EV oleh Suruhanjaya Tenaga.

Lesen tersebut adalah proses supaya pemasangan stesen pengecas berada dalam keadaan selamat dan dikawal selia.

“Oleh kerana industri ini sedang berkembang. Jadi kita hendak pastikan ada peraturan dan piawaian yang dapat dicapai oleh syarikat-syarikat yang memberi kemudahan pengecas. Kita tahu bahawa jika kita tidak perluaskan stesen pengecasan ini, ia tidak akan menyokong pengembangan kenderaan elektrik.

“Kita juga berharap dengan adanya standard ini mampu memberi keyakinan kepada orang ramai untuk membeli EV,” kata Nik Nazmi.

Beliau turut menyatakan pihaknya akan melihat bagaimana Belanjawan 2023 atau Belanjawan 2024 dapat ditambah baik untuk memberi insentif kepada rakyat yang mahu memiliki EV.

Tambahnya lagi, beliau juga akan melihat bagaimana kerajaan memainkan peranan dengan kerjasama syarikat-syarikat automotif untuk membawa lebih banyak EV mampu milik ke pasaran tempatan.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Kerajaan Arah Touch ‘n Go Tambah Bilangan Pusat Jualan Kad TNG

Kerajaan sebelum ini telah mengumumkan bahawa bakal tubuh pasukan khas untuk meneliti aduan pengguna berkaitan Touch ‘n Go. Hal ini kerana syarikat TNG dilihat mempunyai aduan yang banyak tetapi masih tidak diselesaikan.

Terbaharu,Kerajaan melalui Kementerian Perdagangan Dalam Negeri dan Kos Sara Hidup, kini telah mengarahkan beberapa perkara kepada TNG, termasuk berkaitan kad prabayar VISA terbaharu mereka.

Antara arahan yang diberikan, pihak Touch ‘n Go untuk menambah bilangan pusat jualan dan perkhidmatan kad TNG. Di samping itu, TNG juga perlu memberi notifikasi awal kepada pengguna sebelum tamat tempoh.

Perkara lain yang dibahaskan juga adalah  keperluan menurunkan iklan penjualan kad TNG tidak rasmi daripada semua platform dalam talian. Kerajaan turut meminta pihak TNG untuk mengubah nama jenama kad prabayar VISA dalam usaha menggelakkan kekeliruan fungsi kad tersebut.

Dalam pada itu, TNG diminta untuk menjelaskan kepada pengguna berhubung penggunaan kad VISA yang mana tidak boleh digunakan untuk tujuan pembayaran tol dan juga pengangkutan awam.

TNG diberikan pelan tindakan susulan dalam tempoh seminggu dari hari ini. Sama-sama kita nantikan penambah baikan yang akan dilakukan oleh pihak TNG demi keselesaan pengguna.


5 Tip Bercuti Di Pulau Raja Ampat Supaya Anda Tak Kena Caj Macam Kami

Raja ampat ni orang pergi untuk dive. So untuk non-diver macam kami, inilah aktiviti yang kami susun.

Trip ke Raja Ampat boleh jadi jauh lagi murah dari apa yang kami buat ni. Ini trip buat semua sendiri. Tapi untuk rujukan kami senaraikan jugak itinerari kami dan akan tambah tips untuk kurangkan kos.

Hari 0
Flight KLIA2 – Makassar (Air Asia)
(Bermalam di  Makassar sebab flight ke Sorong semua pukul 3 dan 4 pagi)

Hari 1
4.10am : Flight Makassar – Sorong (Batik Air)
7.30am : Touch down Sorong Airport dan terus ke Pelabuhan Rakyat Sorong naik taxi (van kuning) 100000IDR atau ojek(motor tumpang)lebih murah.

Feri Ekspress Bahari ke Pelabuhan Waisai 125000 IDR seorang. Hanya berlepas 2 kali sehari iaitu jam 9 pagi dan 2 pm.

Sebelum pergi Raja Ampat kena beli permit tag berharga 1milion IDR seorang. Yes, mahal. Boleh beli di Pelabuhan Waisai bila sampai.

12pm : Sampai Pelabuhan Waisai, owner homestay akan jemput. Naik bot selama 30 minit. Yang ni 800000IDR per bot, satu bot 8 orang.

Travel kat Raja Ampat memang banyak pakai bot, dan harga bot-bot ni memang mahal sebab dia orang kena isi minyak dan minyak bot di Papua sangat lah mahal. Tapi semua duit ni akan dapat ke owner homestay terus (bukan badan pelancongan) yang terdiri daripada penduduk tempatan. Secara tak langsung kita tolong penduduk tempatan jana pendapatan.

Kena bincang dengan owner supaya ada tetamu lain yang naik bot sekali. Jadi taklah  kita je yang kena tanggung kos untuk satu bot.

Homestay kami Lumba-Lumba Guesthouse terletak di Pulau Kri, 30 minit dari pelabuhan Waisai. Memang cantik sebab berada di teluk. Pondok-pondok homestay memang di kaki air.

Di hari pertama tak ada buat apa-apa sebab dah petang. Hanya berehat saja. Makan pagi petang malam semua homestay sediakan.

Harga homestay ialah 600000IDR/night untuk berdua. Kalau menginap seorang jadi 350000 seorang. Jika berdua lebih murah. Kami tinggal 3 malam. Total 1.8 juta IDR.

Trip ke Piaynemo 5.5mil IDR/ bot share 8 orang.
Termasuk snorkelling ke 2 ke 3 tempat dan makan tengahari. Memang berbaloi.
Yang paling tak boleh lupa, belah malam nya kami dapat lihat langit yang paling cerah dengn bintang sepenuh-penuh langit. Paling banyak saya pernah lihat sepanjang hidup.

Perancangan asal nak buat snorkeling trip tapi ada kematian ahli keluarga owner malam sebelumnya. Jadi hari ni seluruh kampung berduka dan tak ada trip snorkeling/diving dijalankan.

Kami buat aktiviti sendiri, low tide exploration belah tengahari, jalan keliling pulau dan snorkeling di pantai depan homestay.

7.30am : Lepas sarapan terus hike ke viewpoint Pulau Kri. Memang berbaloi ke sini.

Lepas turun, kami  snorkeling lagi ke kawasan drop off point depan homestay. Pun berbaloi.

Sebelum balik semula ke Pelabuhan Waisai.

Satu yang kami tak boleh ambil gambar ialah underwater di Raja Ampat. Setiap pengalaman snorkelling memang best, tempat paling best kami snorkel berbanding tempat lain yang kami dah pergi sebelum ni termasuk di Filipina, Malaysia, Thailand, sini underwater paling best.

Yela kan dah memang terkenal di peringkat antarabangsa sebagai lokasi diving terbaik pun.

Dari Waisai kami naik balik feri ke Pelabuhan Rakyat Sorong pukul 2pm dan bermalam di Sorong. Esok flight ke Bali di awal pagi. Flight kami dari Sorong – Denpasar naik SriWijaya Air.

Disebabkan kami tak dive, antara tempat yang kami nak pergi sebenarnya adalah Pulau Wayag, yang sebenarnya lagi menarik dari Piaynemo. Tapi sangat jauh (4 jam naik bot, Piaynemo 2 jam je.) Dan sangat mahal. Caj bot 12.5 juta IDR dari homestay kami.

Kami dapat tahu, ada banyak pakej yang boleh uruskan semua, penginapan, trip ke Wayag, trip snorkeling untuk 6.85 juta IDR all in. Sangat murah kan. Tapi ini kena kongsi dalam kumpulan  6 – 10 orang.

Kalau pergi sorang dua ke Raja Ampat memang banyak pakai duit. Jangan contohi kami pergi dua orang saja. Cari 6-8 orang kawan dan akan banyak pakej murah korang boleh dapat.

Selalu kalau ambil pakej penginapan adalah di Waisai. Waisai ni sentral. Apa yang mahal di Raja Ampat ialah pengangkutan iaitu bot.

Jadi kalau tinggal di sentral, senang cari kawan nak kongsi. Jarak pun di tengah-tengah untuk pergi semua tempat menarik. Ini juga dapat kurangkan kos. And of course facilities di Waisai lagi bagus terutama dari segi tandas, makanan dan signal telefon.

Tapi kalau nak duduk di Pulau dan dapat pemandangan cantik boleh pergi ke website stayrajaampat.com. Di sana ada banyak homestay cantik di Pulau Kri, Arborek dan lain-lain.

Tapi kena berkorban kos lebih sebab akan ada bot transfer dari Waisai ke pulau-pulau yang anda menginap. Dan kos ke tempat menarik akan berbeza bergantung kepada jarak pulau anda duduk tu dengan tempat-tempat menarik tadi.

Memang Raja Ampat cuaca bagus sepanjang tahun. Tapi kalau pergi waktu ni boleh nampak Manta dan cuaca jarang sangat hujan.

Ini bukan pasal kos tapi nak kongsi jugaklah dengan pengembara Muslim. Penduduk di Sorong dan Waisai rata-rata adalah penganut agama Kristian. Jadi akan ada anjing di sana sini. Diorang tak garang. Diorang friendly. So, pandai-padai la korang jaga ye.

Kos kami hari tu untuk ground cost (tak termasuk flight) ialah 7 juta IDR untuk dua orang. Kalau convert RM adalah dalam RM1300 seorang.
TAPI, harga ni ikut apa yang kitorang buat dan di mana kita orang menginap. Dan kami tak pergi ke Wayag. Kalau pergi akan tambah lagi.

So selamat mencuba. Kalau ada rezeki korang InsyaAllah boleh dapat harga yang lagi murah dan lagi banyak trip.

Sebelum wrap up, saya nak ucapkan terima kasih kepada saudara Ariff Gizan yang membantu berkenaan trip Rajah Ampat ini. Kemudian www.stayrajaampat.com atau facebook-nye Stay Raja Ampat. Dan yang terakhir, Encik Google. U guys rock!

Piaynemo island viewpoint. Kos dari homestay kami adalah 5.5 juta IDR untuk satu bot yang muat untuk 8 orang. Trip adalah termasuk makan tengahari, kudapan sepanjang perjalanan dan snorkelling di 4 point.

Pendakian ke puncak Piaynemo mengambil masa lebih kurang 15 minit sahaja. Ada dua stage viewpoint di puncak bukit ini. Jadi kalau terlalu ramai berada di puncak, mungkin terpaksa beratur nak mangambil gambar.

Di jeti/kaki Piaynemo Island, ada beberapa gerai kecil yang menjual makanan ringan dan minuman. Air kelapa dia terbaik gak. Dekat sini pun ada yang menjual lobster dan ketam kenari.

Arborek Island jetty. Antara spot snorkelling yang serius cantik.

Arborek jetty. Kami berhenti makan tengahari di sini. Perkampungan kecil yang memuatkan lebih kurang 40-50 buah rumah. Di sini juga ada homestay untuk disewa.

Pantai Arborek semasa air surut. Sesiapa yang rajin nak mengambil gambar, bolehlah bawa setup kamera yang terbaik anda ke sini.

Punyalah selamat jalan kaki di sini, tak ada langsung kaca ke atau sampah sarap. Sangat-sangat dijaga dengan baik. Padahal selipar bini aku hilang, kene kokak dek anjing. Yang jadi mangsa tak berselipar akulah.

Nasib baik dia tak suruh pakai songkok dengan baju Melayu.

Setiap kali bot berlabuh, mesti ada budak-budak pulau yang akan datang. Kalau ada gula-gula atau coklat, bagilah dekat diorang. Mesti lagi besar senyumnya diorang.

Homestay kami di pulau Mensuar/ Kri Island. Ada 5 unit sahaja di sini. Air pasang sehignga ke kaki rumah. Shark main ronda-ronda dekat gigi air je bila air dah pasang. Blacktip shark ye. Bukan great white shark.

Low tide exploration di Pulau Kri. Kalau singgah di Pulau Kri dan nampak struktur seperti ini, cuba snorkelling di hujung jeti runtuh ini. Ada satu giant clamp sebesar tong drum yang masih hidup lagi. View di drop off point dia pun terbaik. Spot ni di hadapan Warahnus Homestay.

Low tide exploration sekitar Kri Island.

Homestay tak jadi / terbengkalai / runtuh di Kri Island.

Setiap homestay akan ada hammock sendiri. So tak payah bawak hammock. Buat beratkan beg je. Ni dekat common area Lumba Lumba Homestay.

Salah satu pondok di Lumba Lumba Homestay. Pada waktu air pasang seperti dalam gambar, blacktip shark akan berkeliaran di pesisir pantai. Ronda kawasan. Mungkin abang long kawasan Papua. Jangan risau, shark ni tak gigit orang. Hehe.

Viewpoint di Pulau Kri. Hike dari Lumba Lumba Homestay sampai puncak dalam 20-30 minit bergantung kepada fitness level korang. Kalau power 15 minit sampai. Tak ada tangga. Ikut je kesan orang pijak.

Kalau lagi best tengok sunset kat sini, tapi kita orang pergi dah last day, bot balik pukul 12 tengahari, jadi tak sempat. Tapi jika nak naik waktu sunset kena bawa lampu suluh dan ingat jalan turun, sebab lepas sunset sini cepat gelap.

Pantai depan pondok. Snorkeling depan pondok pun memang best sebab drop off point dalam 15 meter je dari pantai. Masa air surut ikan memang banyak, coral memang penuh tambah-tambah dekat drop off point.

Baca lagi: Inilah Pengalaman Unik Yang Saya Lalui Semasa Bercuti Di Pulau Raja Ampat


Kerajaan AS Senarai Hitam Petaling Street Sebagai Kawasan Jualan Barangan Tiruan Dan Cetak Rompak

Pejabat Wakil Perdagangan Amerika Syarikat (USTR) dalam satu Kajian Semula Pasaran Terkenal 2022 telah menamakan Petaling Street – pusat tarikan pelancong di Kuala Lumpur – sebagai antara kawasan terkenal yang menjual barangan tiruan dan cetak rompak. Selain Petaling Street, 33 kawasan dan 39 pasaran dalam talian di 18 negara telah disenaraikan antara wilayah yang terlibat dalam aktiviti cetak rompak dan tiruan.

Menurut laporan itu, Petaling Street adalah antara pasaran terkenal yang terletak di Kuala Lumpur. Di kawasan ini berlakunya aktiviti jualan barangan tiruan, termasuk jam tangan, kasut, beg tangan, dompet, cermin mata hitam, dan barangan pengguna lain, “Walaupun aktiviti pasaran belum kembali ke tahap sebelum pandemi kerana pelancong asing terhad, kebanyakan barangan yang ada pada masa ini nampaknya adalah tiruan,” tulis laporan tersebut.

Selain itu, laporan tersebut turut mengkritik sikap pihak berkuasa tempatan yang tidak menjalankan tanggungjawab dengan cermat dalam mengekang aktiviti jualan barangan tiruan dan cetak rompak. Kesukaran untuk menjalinkan kerjasama di antara pemegang hak cipta dengan pihak berkuasa tempatan juga turut berlaku kerana atas dasar pilih kasih pihak berkuasa dan penglibatan dalam jenayah terancang.

Kajian itu turut mendedahkan bahawa pihak berkuasa tempatan hanya akan mengambil tindakan terhadap aduan pemegang hak cipta hanya selepas mereka mengemukakan bukti yang cukup besar sebelum pihak berkuasa bersetuju untuk bertindak.

Bagaimanapun, kajian yang dikeluarkan oleh USTR itu nampaknya sampai ke pengetahuan Persatuan Penjaja dan Peniaga Kecil Kuala Lumpur sehingga menimbulkan rasa kurang senang mereka. Melalui pengerusinya, Datuk Ang Say Tee berkata bahawa tuduhan yang dibuat adalah tidak benar dan bersikap keterlaluan, sambil menambah bahawa Petaling Street hanya mempunyai 10% hingga 20% daripada penjaja yang menjual barangan tiruan.


Kerajaan Bakal Berunding Bersama Syarikat Telekomunikasi Untuk Menurunkan Harga Internet

Sekiranya pada minggu lalu, Menteri Komunikasi dan Multimedia menjanjikan internet yang lebih pantas dan murah, Gobind Singh Deo nampaknya tidak menunggu lama untuk berunding bersama syarikat telekomunikasi untuk merealisasikannya.

Menteri Komunikasi dan Multimedia ini berkata pihak sedang mengusahakan sebuah cara bagi menawarkan internet yang pantas serta mengurangkan kos khusus buat para pengguna dalam masa terdekat ini.

Dalam pada itu, rundingan bersama syarikat telekomunikasi haruslah dibuat terlebih dahulu untuk menjayakan janjinya. Katanya lagi, usaha ini bertepatan dengan janjinya sebagai menteri dan berusaha untuk melengkapkannya di dalam 100 hari pemerintahan kerajaan baru.

Sebelum ini, Gobind turut mengulas mengenai perkhidmatan jalur lebar di Malaysia yang jauh berbeza berbanding negara lain. Harapnya dengan usaha yang dilakukan pihak kerajaan ini rakyat Malaysia berpeluang menikmati internet yang pentas serta yang lebih rendah berbanding sedia kala.


‘Kerajaan Bakal Hapuskan Pengkelasan B40, M40 Dan T20 Mulai Tahun Depan’- Rafizi Ramli

Semenjak tampuk pemerintahan baharu, kerajaan berusaha keras dalam memastikan setiap lapisan masyarakat menerima bantuan yang sewajarnya. Jadi, kerajaan bakal menghapuskan pengkelasan B40, M40 dan T20 secara berperingkat mulai tahun depan.

Menteri Ekonomi, Rafizi Ramli berkata semua pihak bakal melihat peralihan daripada subsidi menyeluruh manakala pengkelasan B40, M40 dan T20 dihapuskan secara berperingkat mulai 2024.

“Beberapa inisiatif atau dasar dilaksanakan kerajaan ketika ini adalah berbeza berbanding pendekatan pentadbiran terdahulu, termasuk perkara membabitkan bantuan atau subsidi.

“Kerajaan perlu memastikan semua infrastruktur sedia ada dan perlu melakukan ujian perintis sebelum memutuskan berapa tahap pendapatan layak diberi bantuan,” katanya.

Rafizi berkata, kerajaan cuba meminimumkan kesilapan pengecualian subsidi yang berlaku akibat pengkelasan kategori gaji serta bagaimana perkara ini perlu dijalankan secara berperingkat.

Perkara ini mampu direalisasikan dengan kerjasama pelbagai agensi menerusi perkongsian dalam Pangkalan Data Utama (PADU), sekali gus memastikan keberkesanan pelaksanaan program subsidi kerajaan

Langkah ini sekaligus selari dengan matlamat negara untuk menyepadukan bantuan sosial seiring pendapatan boleh belanja bersih isi rumah di Malaysia.


Kerajaan Bakal Larang Isu PTPTN Dijadikan Modal Kempen Politik

Isu berkaitan pinjaman pendidikan Perbadanan Tabung Pendidikan Tinggi Nasional (PTPTN) seperti tiada titik noktah. Isu tersebut sering menjadi permainan politik dan pastinya terdapat pelbagai reaksi dari orang ramai mengenai isu terbabit. Justeru, kerajaan seharusnya mempertimbangkan untuk mengambil langkah drastik bagi menangani isu ini agar isu pinjaman pendidikan tidak terus-terusan menjadi permainan politik oleh mana-mana pihak daam negara khususnya dalam kalangan ahli poitik.

Sedia maklum, pindaan boleh dilakukan ke atas mana-mana peruntukan sedia ada dalam negara kita seperti Akta Kesalahan Pilihanraya 1954 (Akta 5) dengan menjadi isu ini sebagai salah satu kesalahan pilihan raya dan melarang mana-mana pihak untuk terus mengunakan isu pinjaman pendidikan sebagai modal politik untuk meraih undi. Pastinya jika pindaan ini dilakukan, isu terbabit tidak akan menjadi bahan kempen politik setiap kali tibanya musim pilihan raya yang pastinya tidak akan berkesudahan.

BACA: Potongan Gaji Bakal Dikenakan Kepada Peminjam PTPTN Dengan Pendapatan Melebihi RM1,000

Jika peruntukkan khusus ini wujud,pastinya tiada mana-mana ahli politik atau parti politik yang boleh menjadikan isu pinjaman pendidikan dalam manifesto politik pilihan raya mereka. Hukuman atau denda boleh dikenakan jika ahli politik atau parti yang masih ingin menjadikan isu tersebut sebagai modal kempen mereka.

Pastinya isu pinjaman pelajaran ini akan sering menjadi bahan kempen politik jika peminjam berterus-terusan tidak ingin membayar pinjaman tersebut. Adakah mungkin akan ada jalan penyelesaian yang terbaik bagi peminjam?


Kerajaan Bakal Luluskan Tanaman Hem Bagi Tujuan Penyelidikan

Sejak beberapa negara lain termasuk Thailand mula menghalalkan penanaman Ganja, Malaysia juga nampaknya bakal mengikut jejak yang langkah yang sama dengan membenarkan penanaman hem.

Langkah ini dibuat bagi tujuan penyelidikan industri dan masih lagi tertakluk mengikut Seksyen 6B (2) Akta Dadah Berbahaya 1952. Menurut Datuk Seri Dr Dzulkefly Ahmad selaku Menteri Kesihatan, pihaknya sedang menantikan kertas cadangan daripada Kementerian Air, Tanah dan Sumber Asli dan Kementerian Pertanian dan Industri Asas Tani bagi meluluskan penanaman tanaman ini.

Menurut beliau, meskipun kelulusan tanaman ini bakal membuatkan segelintir pihak teruja, pihaknya tidak mahu menjadi penghalang serta bakal memudahkan cara khususnya bagi tujuan penyelidikan secara terkawal.

Antara keguaan hem yang bakal difokuskan adalah dari segi industri kosmetik dan makanan ketika ini. Dalam erti kata lain, pihak kerajaan tidak akan menggunakannya bagi tujuan perubatan setakat ini.

Selain itu, Ahli Dewan Undangan Negeri Jeram, Mohd Shaid Rosli turut mengemukakan cadangan agar pihak kerajaan mempertimbangkan cadangan tanaman ganja bagi tujuan perubatan.

Thailand dilaporkan bakal menjadi negara pertama yang mengajurkan festival ganja serta memperkenalkan jurusan berkaitan ilmu ganja. Klik pautan di bawah untuk bacaan lanjut.

Festival Ganja Pertama Di Dunia Bakal Dianjurkan Thailand Tahun Hadapan

Universiti Di Thailand Ini Tawarkan Jurusan Berkaitan Ilmu Ganja

Ahli Parlimen Padang Besar Cadang Penanaman Ketum Bagi Bantu Ekonomi Penduduk


Kerajaan Bakal Membangunkan Aplikasi Khas Untuk Pencarian Lokasi Pasar Tani

Kementerian Pertanian dan Industri Asas Tani pada hari ini mengumumkan mereka sedang dalam proses untuk membangunkan satu aplikasi khas bagi memudahkan orang ramai mendapatkan barang basah yang segar di seluruh dunia.

Selain memudahkan pengguna mendapatkan barang basah yang lebih segar, hasrat kerajaan untuk membangunkan aplikasi ini juga bakal memberi impak buat pelancong seiring dengan hasrat kerajaan untuk menjadikan pasar tani sebagai tempat pelancongan.

Menterinya, Datuk Seri Ahmad Shabery Cheek berkata melalui aplikasi tersebut, kedudukan kesemua pasar tani dalam negara akan dimuatkan dalam peta yang dapat dilihat menerusi carian aplikasi di telefon pintar.

“Bila ada aplikasi ini, orang ramai akan lebih mudah mengetahui di mana lokasi pasar tani dan apa keistimewaannya dan satu masa nanti harga juga dapat dibandingkan antara satu pasar tani dengan pasar tani lain,” katanya kepada pemberita.

Dikatakan aplikasi ini juga akan dibangunkan dalam pelbagai bahasa bagi memudahkan pengguna serta terdapat fungsi khas yang membolehkan pengguna membuat perbandingan harga di setiap pasar tani yang berdekatan.

Kami percaya aplikasi ini mempunyai potensi yang baik jika sering dikemaskini. Fungsi khas seperti perbandingan harta pastinya ciri khas yang dinanti-nantikan khususnya warga kota.


Kerajaan Bakal Perluaskan Kredit e-Tunai RM200 Kepada Semua Mahasiswa

Kerajaan kini dilapor bakal memperluas bantuan kad kredit e-tunai sebanyak RM200 kepada semua pelajar universiti di negara ini.

Perdana Menteri, Datuk Seri Anwar Ibrahim berkata demikian ketika mengulas mengenai inisiatif tersebut yang dilihat tidak diterima secara menyeluruh oleh penuntut universiti.

Seperti yang dimaklumkan sebelum ini, buat masa ini bantuan tunai rahmah itu hanya dinikmati oleh pelajar yang berusia 18 tahun hingga 20 tahun sahaja. Susulan itu, beliau menjelaskan pihaknya akan memutuskan agar e-Wallet itu kelak boleh dimanfaatkan oleh semua mahasiswa.

Dengan langkah ini, semua pelajar universiti di Malaysia kelak boleh melakukan penebusan kredit RM200 melalui dompet digital terpilih dan menggunakannya dalam melakukan pembelian. Sumbangan dibuat atas dasar mahu meringankan beban belanja pelajar di dalam seharian.


Kerajaan Bakal Tubuh Jawatankuasa Khas Untuk Memantau Aktiviti Kitar Semula

Pembuangan sisa plastik oleh negara lain seperti New Zealand, Amerika Syarikat, Australia dan United Kingdom yang semakin banyak dilaporkan akhir-akhir ini mencetuskan kebimbangan orang ramai. Kebimbangan orang ramai dipandang serius oleh pihak kerajaan yang akhirnya membentuk jawatankuasa khas untuk memantau perkara ini.

Menurut Menteri Air, Tanah dan Sumber Asli, Dr. Xavier Jayakumar jawatankuasa ini berperanan untuk membincangkan cadangan untuk memberhentikan perkara ini daripada terus bertambah. Jawatankuasa ini akan diketuai oleh Kementerian Perumahan dan Kerajaan Tempatan dan akan dibantu oleh kementerian lain yang berkaitan.

Beliau yang turut peka dengan pencemaran alam sekitar yang diakibatkan oleh pembuangan sisa toksik oleh kilang-kilang pemprosesan plastik yang tidak berdaftar di Jenjarom turut berkata pihak kerajaan akan berusaha untuk menjejaki pemaju kilang tersebut untuk diambil tindakan selanjutnya.

Baca lagi: Malaysia Kini Lubuk Pembuangan Ratusan Ribu Tan Sisa Plastik Dari Amerika Syarikat


Kerajaan Bakal Tubuh Pasukan Khas Untuk Teliti Aduan Pengguna Berkaitan Touch ‘n Go

Kerajaan menerusi Kementerian Perdagangan Dalam Negeri dan Kos Sara Hidup, kini menyatakan bakal menubuhkan sebuah pasukan khas dalam meneliti masalah yang melibatkan sistem pembayaran Touch ‘n Go yang baharu.

Buat masa ini, kementerian menerima pelbagai aduan yang melibatkan TNG termasuklah berkaitan dengan sistem pembayaran tol RFID yang terkadang tidak berfungsi dengan lancar serta kesukaran mendapatkan kad TNG NFC dan masalah-masalah berbangkit lain.

Dalam masa yang sama, Touch ‘n Go turut telah diarahkan untuk mengemukakan laporan berkala kepada kementerian berkaitan dengan perkhidmatan mereka. Kerajaan sedia menilai setiap aduan awam yang diterima dan turut mengenal pasti punca masalah berkaitan dengannya.

Menurut Salahudin, laporan perlu dihantar kepada kementerian, kes demi kes secara harian manakala tindakan akan diambil sekiranya gagal berbuat demikian. Di samping itu pihaknya turut menerima jumlah aduan yang tinggi sepanjang minggu perayaan Tahun Baharu Cina ini.


Kerajaan Bakal Umum Pakej Jalur Lebar Dengan Harga Lebih Rendah Dalam Masa Terdekat

Sudah menjadi satu keperluan bagi kita untuk mempunyai akses internet yang baik. Namun, harga yang ditawarkan masih dilihat agak mahal lebih-lebih dengan peningkatan kos sara hidup pada saban tahun.

Terkini, Menteri Komunikasi dan Digital baru sahaja berkongsi bahawa pengumuman jalur lebar talian tetap baharu dengan harga lebih mampu milik dalam masa kurang seminggu.

Setakat ini, info berkaitan dengan pakej talian tetap atau berasaskan fiber ini masih tidak diketahui lagi. Pada hari ini, para pengguna boleh menikmati pakej 100Mbps pada harga RM100 sebulan menerusi TIME namun terhad di sesetengah kawasan sahaja. TM Malaysia dan Maxis pula menawarkan pakej 30Mbps  pada harga RM89 sebulan.

Jadi terdapat kemungkinan pakej talian tetap yang bakal diumumkan ini sedia ditawarkan dengan harga serendah RM89 sebulan atau lebih rendah lagi. Sama-sama kita nantikan pengumuman pakej talian tetap yang lebih murah dalam tempoh kurang seminggu ini.


5 Tip Ke Sri Lanka, Negara ‘Underrated’ Yang Memiliki Keindahan Dan Keunikan Tersendiri

Boleh dikatakan inilah pertama kali saya merantau lebih lama dari kebiasaan dan berjalan dengan hanya berbekalkan cerita-cerita yang dibaca melalui internet. Cerita-cerita itu kemudian bertukar menjadi keghairahan untuk berdiri dan melihat sendiri keindahan yang hanya digambarkan melalui foto dan kata-kata.

Bila kali pertama berkongsi dengan keluarga dan rakan-rakan mengenai percutian ke Sri Lanka, boleh tahan ramai yang membeliakkan mata seolah-olah tiada apa yang perlu dilawatkan di sana. Sri Lanka bukanlah nama yang terkenal di bibir orang ramai. Namun, saya yakin pasti ada yang dapat saya kumpulkan sebagai cerita dari sebahagian hidup saya.

Ketika di Sri Lanka, saya sempat berkunjung ke Kandy, Nuwara Eliya, Sri Pada (Delhousie), Pantai Mount Lavinia dan berakhir di ibu kota Sri Lanka, Colombo. Kalau hendak diceritakan dari A-Z memang pelbagai kisah boleh dikongsikan.

Namun dalam berbagai kenangan di sana, saya nak kongsikan 3 lokasi yang menjadi kegemaran saya iaitu:

Terletak di daerah Matale, Sigiriya merupakan tarikan yang terdapat di kawasan tengah (Central) Sri Lanka. Batu besar ini dijadikan sebagai pusat pemerintahan Raja Kasyapa dimana kawasan Istana dan taman Diraja dibina di bahagian atas batu besar ini.

Disebabkan Matale berada di kawasan yang kering, jadi kawasan Sigiriya adalah panas dengan terik matahari dan bercampur dengan debu dari tanah merah yang kering. Walaupun begitu, tidak mematahkan semangat saya untuk memanjat batu yang memiliki anggaran 1200 langkah tangga untuk melihat senibina di bahagian atas Sirigiya.

Tangga dia jangan cakaplah, ada macam-macam jenis, ada yang besi, ada yang batu marmar, juga yang berpusing-pusing. Sewaktu perjalanan ke atas, saya lawat dahulu lukisan dinding (frescoes) dan cermin dinding (mirror wall). Sayangnya, tidak dibenarkan mengambil gambar di kawasan ini.

Dibahagian tengah pula terdapat batu yang berbentuk kaki singa yang menjadikan sebab utama (agaknya) batu terkenal dengan panggilan Lion’s Rock.

Bila sampai saja atas terus rasa teruja. Kawasan dia memang besar dan terbahagi kepada tiga bahagian penting dan merupakan antara tinggalan taman lanskap tertua di dunia. Siap ada swimming pool diraja yang kalau mandi memang boleh nampak keindahan gunung-ganang yang terletak bersebelahan. Terasa nak jadi permaisuri kalau hidup zaman tu.

Pengangkutan saya ke Sigiriya
Dari Airport saya terus ke Kandy. Jadi perjalanan saya bermula dari Kandy dengan menaiki Tuk Tuk selama 2-3 jam. Harga 3000LKR (RM75) bahagi dua dengan rakan.

Kami pilih Tuk Tuk sebab banyak tempat yang ditawarkan oleh pemandu Tuk Tuk. Dia bawa kami ke taman herba, lawat bandar Kandy. Kalau nak murah boleh naik bas awam ke Dambulla dan dari Dambulla tukar bas ke Sigiriya.

2. Pemandangan laluan keretapi Kandy ke Nanu Oya (Nuwara Eliya)

Boleh kata sepanjang disana, pengangkutan utama merupakan keretapi kerana cukup praktikal untuk saya yang mempunyai bajet terhad. Bayangkan perjalanan 7 – 8 jam hanya dicaj sekitar RM 7 hingga RM 8 sahaja.

Saya tiba di stesyen keretapi Kandy awal pagi kerana tahu akan jarak yang bakal ditempuhi kelak. Saya beli tiket di kelas kedua yang mempunyai tempat duduk yang lebih selesa. Namun apakan daya tiada gerenti dapat tempat duduk jadi berdirilah saya buat 2 jam pertama.

Tapi nak dijadikan cerita bila dah penat sampai terduduk-duduk dekat lantai, di situlah saya belajar kebaikan warga tempatan Sri Lanka. Akibat kasihankan saya yang lemah (hahahah), seorang warga tempatan memberi tempat duduknya dan dia sendiri berdiri untuk satu tempoh yang agak lama.

Apabila meninggalkan Kandy, keadaaan pemandangan berubah-rubah. Apabila masuk sahaja kawasan pergunungan terasa seperti berada di dalam set filem Hindustan dicampur dengan magis Harry Potter.

Keretapi melalui lereng-lereng pergunungan, ladang-ladang teh yang luas, jambatan yang melintasi tasik, dan terowong-terowong gelap yang berdebu. Stesyen keretapi juga menarik seperti berada di zaman kolonial.

Cara ke sini
Keretapi dari Kandy ke Nanu Oya mengambil masa 4-5 jam, kemudian ambil bas terus ke stesyen bas Nuwara Eliya (30-40minit). Lepas itu, saya jalan kaki sahaja cari hostel atau guesthouse.

Adam’s Peak merupakan sebab utama saya sangat ingin menjejakkan kaki ke Sri Lanka. Saya ingin daki hingga ke puncak dan melawan rasa ingin berputus asa yang selalu ada.

Ingin melihat matahari terbit, jadi saya memulakan pendakian sekitar jam 2 pagi. Disebabkan masa saya kesana merupakan musim pilgrimage bagi warga tempata, jadi pekan kecil itu sentiasa meriah.

Dari kejauhan saya lihat deretan lampu yang dipasang dari kaki hingga ke puncak yang terlihat seolah-olah rantaian bintang ke langit.

Pendakian tangga yang seperti tiada akhirnya itu mula terasa penat dan tangga masih jauh ke atas. Angin yang bertiup menambahkan rasa sejuk yang sedia ada.

Menariknya di setiap ‘checkpoint’ terdapat kedai kopi yang boleh dijadikan tempat melepaskan lelah. Tapi sekali berhenti, peluh yang disapa angin menjadikan sejuk semakin terasa.

Tangga adakalanya luas dan bila makin ke atas semakin sempit ruang tangga yang ada. Pelbagai ragam dan peringkat umur yang mendaki, jadi ada yang laju, berlari, perlahan dan kebanyakan warga tua berdoa di setiap langkah yang mereka ambil.

100 meter sebelum puncak merupakan saat yang paling sukar. Suhu mencecah 6 darjah selsius dan baju lapis dua serta sarung tangan mula tak mencukupi buat saya.

Setelah 3 jam saya mendaki, akhirnya saya sampai ke puncak yang terletaknya sebuah kuil ‘temple’. Orang ramai mula mencari kawasan yang sesuai untuk melihat matahari terbit. Memang penuh dan berasak – asak akan tetapi polis yang menjaga di puncak menjalankan tugas dengan baik bagi memastikan semua baik-baik sahaja.

Selepas sahaja saya turun dari Adam’s peak, saya terus daftar keluar hostel dan menaiki keretapi ke Mount Lavinia. Kelakarnya akibat terlalu penat saya telah tersalah menaiki keretapi dan menyebabkan saya hampir berada sehari suntuk di dalam keretapi dengan perjalanan yang sangat panjang.

Cara ke sini
Keretapi dari Kandy ke Nanu Oya mengambil masa 4-5 jam, kemudian ambil bas terus ke stesyen bas Nuwara Eliya (30-40 minit). Lepas itu, saya jalan kaki sahaja cari hostel atau guesthouse.

1. Berikut tiga perkara yang perlu dititikberatkan sebelum ke Sri Lanka:

(i) Keadaan negara, tahap keselamatan dan sedikit sejarah.

Biasanya google sahaja dan baca blog-blog atau portal perkongsian seperti TheVocket. Seperti sedia maklum, Sri Lanka telah melalui perang saudara (civil war) selama 25 tahun, jadi perkara seperti ini saya akan lebihkan sedikit kajian supaya saya tahu apa yang akan dihadapi di sana nanti.

Tapi Alhamdullilah, rata-rata memberikan maklumbalas positif mengenai Sri Lanka. Saya sendiri tidak sangka, kebanyakan warga Sri Lanka baik hati dan menerima kedatangan pelancong ke negara mereka.

Saya ada mengambil vaksin (injection) sebelum ke Sri Lanka. Ini kerana kembara pendek kali ini dilakukan secara bajet di mana kami akan banyak menaiki kenderaan awam, berjalan kaki, dan tidur di hostel atau asrama yang berkongsi bilik air dan sebagainya.

Ubat pula boleh bawa yang asas sahaja, ini kerana di Sri Lanka sendiri terdapat banyak farmasi terutamanya di bandar seperti Colombo, Kandy dan Nuwara Eliya.

Bersedialah untuk makan kari kari kari kari setiap hari! Kalau fasal halal jangan risau sebab rata-rata Sri Lanka mengamalkan pemakanan ‘vegetarian’ ini kerana kebanyakan mereka beragama Buddha.

Manakala makanan halal pula memang mudah didapati. Tapi apapun makanannya tetap kari hehehe. Warga Sri Lanka boleh dikatakan makan makanan yang sihat, bukan sahaja mengamalkan makan sayur, mereka juga tidak minum minuman berais!

Hanya di kedai makanan segara sahaja anda boleh minum minuman berais. Minuman sejuk bagi mereka hanyalah yang disejukkan di dalam peti ais. Mereka juga tidak makan sos cili dan tomato, walaupun di kedai makanan segera mereka cicah ayam dengan kari.

Untuk dapatkan makanan yang menjadi kebiasaan kita mungkin di hotel atau restoran-restoran mahal ini kerana makanan di sini lebih untuk pelancong.

Saya memohon melalui e-visa Sri Lanka secara online. Walaupun mulanya saya agak skeptikal dengan kelancaran permohonan kerana saya agak akan jadi leceh dan makan masa.

Tapi sungguh tidak sangka permohonan lulus dalam masa 24 jam dan emel terus kepada pemohon. Harga visa 35USD, boleh digunapakai dalam masa 30 hari dan 2 kali kemasukan ke negara tersebut.

Saya menaiki AirAsiaX dengan harga promosi! Tapi penerbangan murah, Malindo turut terbang ke Sri Lanka.

Sri Lanka mempunyai banyak pilihan pengangkutan bagi yang ingin melancong di sana. Daripada sewa kereta, naik tuk tuk, keretapi, bas dan pelbagai lagi yang boleh membawa kita dari titik A ke titik B. Semuanya bergantung kepada kos pelancong sendiri.

Saya ke sana dengan kos yang rendah dan bercita-cita untuk melawat wilayah tengah dan barat Sri Lanka. Jadi dua pilihan utama saya adalah bas awam dan keretapi kelas kedua atau ketiga.

Keretapi
Kebanyakan masa saya bergerak dari satu tempat ke satu tempat lain dengan menaiki keretapi kelas ketiga, jadi boleh bayangkan sendiri kepadatan di dalam keretapi yang hanya dibekalkan kipas dan tingkap dengan penghadang besi seperti keretapi zaman kolonial.

Kelas ketiga sememangnya murah, kos saya dari stesyen Gampaha ke stesyen Kandy yang mengambil masa 3 hingga 4 jam hanyalah 180LKR (RM5). Tapi nak dijadikan cerita, saya penat berdiri hinggakan terduduk di atas lantai keretapi.

Tapi akibat kasihankan saya, seorang warga tempatan memberikan tempat duduknya dan dia sendiri berdiri untuk tempoh yang agak lama. Melalui pengalaman menaiki keretapi di Sri Lanka ini banyak mengajar saya mengenai kebaikan warganya.

Paling seronok adalah pemandangan yang dilihat dari tingkap keretapi seperti kita berada di dalam set filem Hindustan dicampur dengan magis Harry Potter, lagi-lagi perjalanan ke Nuwara Eliya di mana keretapi akan melalui lereng-lereng gunung, ladang teh yang luas, jambatan melintasi tasik dan terowong-terowong gelap yang berdebu.

Saya syorkan anda semua naik keretapi dari Kandy ke Nanu Oya (Nuwara Eliya), pasti tidak akan menyesal walaupun harus berdiri!

Bas Awam dan Tuk Tuk
Bagi kawasan yang lebih ke dalam boleh naik bas awam atau tuk tuk. Tapi sememangnya bas awam lebih murah! Dengan syarat kena enjoy lagu yang mereka pasang dalam bas.

Contoh waktu saya nak ke perkampungan Delhousie dari Stesyen Keretaapi Hatton yang mengambil masa 1-2 jam, bas awam caj sekitar 75LKR (RM2) manakala Tuk Tuk 800-1000 LKR (RM23 hingga RM 28). Tapi dari segi keselesaan dan kelonggaran lebih kepada Tuk Tuk.

Andai kata nak berhenti tiba-tiba ambil gambar tepi jalan, pemandu tuk tuk tiada masalah. Tuk tuk juga hanya untuk 2-3 orang jadi lebih privasi. Kalau cakap mengenai keselamatan dua-dua sama sahaja rasanya. Dua-dua bisa mengugurkan jantung bila pemandu buat lipatan maut. Hahahaha.

Saya bukan jenis membeli-belah bila melancong, kerana cara saya melancong lebih kepada kos yang rendah. Tetapi bagi yang akan ke Sri Lanka, saya syorkan bawa duit lebih untuk beli produk kecantikan dari herba dan bahan semulajadi. Perempuan mesti suka!

Baca lagi: Mengembara Ke Sri Lanka, Lelaki Ini Jatuh Cinta Dengan Negara Mundur Ini


Kerajaan Baru Israel Serang Gaza, Langgar Gencatan Senjata

Tentera Israel melancarkan serangan udara di Jalur Gaza. Ini merupakan serangan pertama oleh kerajaan baru yang mengambil alih kuasa pemerintahan Israel. Serangan itu berlaku hanya beberapa minggu selepas serangan 11 hari Israel ke atas Semenanjung Gaza.

Sebuah stesen radio yang dikendalikan oleh Hamas mengatakan bahawa serangan itu menyasarkan kem latihan Palestin. Pasukan Pertahanan Israel (IDF) mengesahkan operasi itu dalam satu kenyataan di Twitter, dan berkongsi rakaman salah satu serangan di sana.

“Jet pejuang baru-baru ini menyerang kawasan tentera Hamas yang berfungsi sebagai kem dan tempat pertemuan operasi pengganas di brigade Khan Yunis dan Gaza,” kata tentera Israel sebelum menambah, “Bersedia untuk semua senario, termasuk serangan balas musuh.”

Arson balloons were launched from Gaza into Israel yesterday, causing multiple fires. In response, IDF fighter jets struck Hamas military compounds last night, which were used as meeting sites for Hamas terror operatives.

Hamas will bear the consequences for its actions. pic.twitter.com/lYhqfx26fm

— Israel Defense Forces (@IDF) June 16, 2021

Rakaman yang memaparkan serangan Israel ke atas Gaza telah beredar di media sosial. Tidak jelas di mana video itu diambil, tetapi beberapa sumber media antarabangsa menyatakan bahawa serangan itu berlangsung di sekitar Khan Younis.

Serangan ke atas Gaza berlaku di bawah pemerintahan baru Israel, dengan Naftali Bennett mengangkat sumpah sebagai Perdana Menteri Israel pada Ahad lalu.

Dikenali sebagai “Blok Perubahan” dan terdiri dari parti-parti kanan, tengah dan bahkan Arab, gabungan yang pelbagai itu mengakhiri pemerintahan 12 tahun Perdana Menteri Benjamin Netanyahu, setelah empat pilihan raya dalam masa dua tahun telah gagal menghasilkan kerajaan majoriti yang dikehendaki olehnya.

Pekerja Yahudi di Google desak CEO sokong Palestin, kutuk kekejaman Israel. Klik pautan di bawah untuk membaca.

Pekerja Yahudi Di Google Desak CEO Sokong Palestin, Kutuk Kekejaman Israel

Disahkan Keturunan Diraja Palestin, Ayah Bella Hadid Dedah Pernah Dilayan Kejam Oleh Yahudi Israel

Simon Cowell Tarik Diri Jadi Juri X Factor Israel, Ada Kaitan Dengan Isu Gaza Dan Zionist?


Kerajaan Batalkan Caj Pengeluaran Sebanyak RM1 Di ATM MEPS Sepanjang Tempoh PKP

Di saat negara dalam tempoh PKP sekaligus menjejaskan pelbagai pihak, pengeluaran wang dari ATM bank dan MEPS telah dikenakan pengecualian caj sebanyak RM1 bermula 6 April 2020 ini.

Pengecualian caj yang ditawarkan ini sekaligus dapat meringankan beban orang ramai khususnya para peniaga yang terkesan dengan penularan COVID-19 dan PKP yang sedang berlangsung.

Setakat ini, pengecualian caj RM1 yang dikenakan bakal dihadkan sepanjang tempoh PKP yang dijadualkan bakal berakir pada 14 April 2020.

Sebelum ini, pihak kerajaan turut mengumumkan penawaran internet percuma sebanyak 1GB  buat para pengguna sepanjang tempoh PKP. Selain itu, lesen memandu dan road tax turut diberi pengecualian untuk diperbaharui sepanjang tempoh PKP berlangsung.

Ini Caranya Untuk Aktifkan Internet Percuma 1GB Sepanjang Tempoh PKP

Kerajaan Umum Pengecualian Memperbaharui Lesen Memandu Dan ‘Road Tax’ Sepanjang PKP


Kerajaan Belanda Buat ‘U-turn’, Arah Kedai Ganja Dibuka Semula Untuk Orang Ramai

Kerajaan Belanda mengambil pendekatan untuk membuat ‘U-turn’ dengan mengeluarkan arahan untuk membuka semula kedai-kedai yang menjual ganja hanya untuk satu hari ditengah-tengah perintah ‘lockdown’.

Beberapa hari yang lalu tular di media sosial kedai menjual ganja di Belanda telah diserbu oleh orang ramai setelah diarahkan tutup sehingga 6 April nanti. Penutupan ini adalah bertujuan untuk menangani penyebaran wabak COVID-19 di negara tersebut.

Serbuan ke kedai ganja berlaku selepas beberapa minit Menteri Kesihatan dan Pendidikan Belanda memberi sidang media dengan mengumumkan perintah ‘lockdown’ kepada seluruh Belanda yang akan memberi kesan kepada penutupan sekolah dan seluruh kedai di Belanda.

The government announced that all shops including coffeeshop will be closed for the next three weeks and people were out on the street to get the last minute weed supply lmao Dutch priorities 😆 pic.twitter.com/mfTQwL9tVc

— Kak Long (@SpongeBobCatz) March 15, 2020

Namun semalam, kerajaan Belanda telah mengambil langkah drastik dengan membenarkan kedai ganja dibuka hanya untuk satu hari. Dilaporkan bahawa keputusan di sebalik pembukaan semula ini adalah kerana kerajaan Belanda khuatir bahawa penutupan ini akan meningkatkan lagi aktiviti jualan ganja di jalanan.

Walau bagaimanapun, penggunaan ganja di kafe itu sendiri – yang mempunyai ruang pengudaraan khas untuk pelanggan yang mahu menghisap ganja – akan tetap diharamkan semasa ‘lockdown.’

Satu lagi tempat yang sering menjadi tumpuan pelancong di Belanda, Red Light yang menawarkan kelab-kelab seks dan rumah pelacuran terkenal juga diarahkan tutup sehingga 6 April nanti.

Untuk bacaan lanjut mengenai COVID-19, klik pautan di bawah untuk membaca.

Rakyat Belanda Panik, Beratur Beli Bekalan Ganja Selepas Kerajaan Isytihar ‘Lockdown’


Kerajaan Belanjakan Hampir RM1 Juta Untuk Lawatan Rasmi Duta Khas Keluar Negara

Hampir RM1 juta telah dibelanjakan oleh kerajaan untuk empat duta khas perdana menteri sejak dua tahun lalu.

Memetik laporan Free Malaysia Today, Menteri di Jabatan Perdana Menteri (Tugas-tugas Khas), Datuk Dr Abdul Latiff Ahmad berkata ini termasuk lawatan rasmi ke negara dan wilayah yang ditugaskan.

Beliau berkata demikian dalam jawapan bertulis parlimen kepada Chan Foong Hin (PH-Kota Kinabalu), yang bertanya kepada Perdana Menteri Ismail Sabri Yaakob mengenai tugas dan perbelanjaan utusan khas itu sejak 2020.

“Antara Januari 2020 dan Jun 2022, RM923,455.10 dibelanjakan untuk lawatan rasmi oleh empat dutas khas perdana menteri, sambil melaksanakan tugas dan komitmen mereka,” kata Latiff.

Empat duta khas bertaraf menteri ialah Presiden PAS Abdul Hadi Awang (Timur Tengah), Presiden Parti Demokratik Progresif Tiong King Sing (China), timbalan presiden SUPP Richard Riot Jaem (Asia Timur), dan presiden MIC S Vigneswaran (Asia Selatan).

‘Kami pun rakyat Malaysia’ – penduduk warga Myanmar di Bukit Malut tuntut layanan sama rata. Rujuk pautan di bawah untuk membaca.

‘Kami Pun Rakyat Malaysia’ – Penduduk Warga Myanmar Di Bukit Malut Tuntut Layanan Sama Rata

Kerajaan Malaysia Disenarai Negara Ke-15 Terhebat Dunia Menguruskan Perbelanjaan

Jack Ma Dilantik Sebagai Penasihat Kerajaan Malaysia Dalam Bidang Ekonomi Digital